Kirjoittaja Aihe: Elämyksellinen tietoisuus. (Luettu 1425 kertaa)\n« Vastaus #20 : ti 27.11.2018, 17:50:05 »\nLainaus käyttäjältä: Safiiri - ti 27.11.2018, 13:18:16\nEn "pohtinut" erikoisemmin merkitystä, sillä nyt voi tarkoittaa mitä hyvänsä haluaa sen tarkoittavan.\nAistielimet ovat muuntajia jotka muuntavat aistien välittämän tiedon neurosignaaleiksi joista aivoissa syntyy se havainnollinen elämys,, tietoisuus koetaan vasta sen aivojen aktivoitumisen myötä.\nEikö se ole mielestäsi merkityksellistä? Voit lukea myös uudelleen mitä olen tässä aiemmin kirjoittanut, et ainakaan vielä näytä olevan ihan samalla resonaatiolla.\n« Vastaus #21 : la 01.12.2018, 08:56:50 »\nLainaus käyttäjältä: Faustinen - ti 27.11.2018, 17:50:05\nJo merkitys saattaa käsitteenä tarkoittaa mitä tahansa ja sen voi antaa kuka tahansa ja se voi syntyä miten tahansa, niin alkaa olla aika selvää, ettei kokoa asiasta ole mahdollista keskustella. Ei nimittäin ole mitään yhteistä merkityssisältöä tuolla koko käsitteellä tai ilmiöllä, josta keskustelussa kaksi tahoa vaihtaa ajatuksia. On myös aika erikoista, jos ajattelet sen voivan tarkoittaa mitä tahansa, mutta silti pystyt kertomaan, että minä kuitenkin ymmärrän sen ihan väärin. Se siis voi olla mitä tahansa - mutta ei sitä, mitä minä sillä tarkoitan?\nAi siis - merkityksellä voi tarkoittaa mitä tahansa, mutta mun tehtävä on yrittää kuitenkin käsittää asia kuten sinä sen käsität. Tietenkään et viitsi vaivautua edes yrittämään sen oman tulkintasi selittämistä. Muut vain ovat tyhmiä, kun eivät osaa ajatuklsiasi lukea. Jep, jep.\nTaidat olla aika kaukana siitä, että edes lähestyisit samaa resonaatiota minun kanssani. Vihjasin toki, että se liikkuu jossain filosofian maastoissa, mutta tämä vihje taisi mennä ohi aika viheltäen. Ilmeisesti husserlit ja heideggerit eivät ole sinulle kovin tuttuja. Elämyksellisyys nyt kuitenkin sattuu olemaan esim. fenomenologian erityisen kiinnostuksen kohde eikä Deweyn kokemusfilosofiakaan sitä pidä merkityksettömänä.\n« Vastaus #22 : la 01.12.2018, 16:21:01 »\nLainaus käyttäjältä: Safiiri - la 01.12.2018, 08:56:50\nMuut vain ovat tyhmiä, kun eivät osaa ajatuklsiasi lukea. Jep, jep\nMitäs muista, mutta entäs sinä ymmärrätkö lukemaasi tekstiä. Tietoisuuden ydinkysymys on tajunnan neurosignaalien muuttuminen elämyksiksi. Se tapahtuu kyllä sinullakin, kun vaikka maistelet, haistelet ja katselet,, omituista, että kiellät niiden merkityksellisyyden.\nKysyit myös aiemmin "kuka on tietoinen? eikö niin."\nEikö ole omituista, että joudut kysymään sitä, et siis tiedä kuka olet ja oletko edes tietoinen, vai mitä.\nOdotat ilmeisesti, että sen joku sinulle selittäisi, silloin varmaan joudut olemaan selitysten verkossa ja kysymään aina uudelleen, kuka nyt on tietoinen?\nSinänsä tuo on tietenkin kognitiota ja ajatusten kautta tajuttavaa sisällön tietoa, mutta jos oikein arvaan alat nyt tätäkin vastaan kiekua kuten aina ennenkin vaivautumatta pohtimaan yhtään mitään.\n« Vastaus #23 : la 01.12.2018, 16:48:43 »\nLainaus käyttäjältä: Faustinen - la 01.12.2018, 16:21:01\nMitäs muista, mutta entäs sinä ymmärrätkö lukemaasi tekstiä.\nTota...itse kirjoitit juuri äsken, että on ihan se ja sama, mikä se merkitys on. Kyllähän tuo tarkoittaa, ettei sillä sun tekstilläsi ole mitään yhtä ja ainoaa merkitystä, joka siitä pitäisi ymmärtää.\nTietoisuuden ydinkysymys on tajunnan neurosignaalien muuttuminen elämyksiksi. Se tapahtuu kyllä sinullakin, kun vaikka maistelet, haistelet ja katselet,, omituista, että kiellät niiden merkityksellisyyden.[/quote]\nEi, en ole kieltänyt niiden merkityksellisyyttä. Opettele lukemaan.\nEi ole, vaan kyse oli siitä, että kirjoitit asiasta vain passiivissa. SIKSI kysyin, kuka on tietoinen. Mutta kun nyt asiaan puutuit, niin kerro, miten tiedät olevasi sinä. Tiedätkö itsesi itseksesi tietoisuutesi avulla vai ehkä ilmankin sitä?\nEi, vaan kysyn siksi, koska vaikuttaa siltä, että sinä suhtaudut kuin vastaus olisi itsestäänselvä. Silti näitä kysymyksiä on pohdittu filosofiassa jokseenkin paljon, eikä siltikään kaikkiin ole mitään yleisesti kaikkien hyväksymää vastausta. Voit aloittaa kertomalla, onko se sinä, joka on tietoinen, jollain tapaa eri entiteetti kuin tietoisuutesi. Onko tietoisuutesi jokin sisälläsi oleva osa sinusta? Jos näin, niin mikä sinussa tietää tietoisuutesi olevan olemassa? Millä keinolla havainnoit tietoisuuttasi?\nEt siis todellakaan ole koskaan edes kuullut fenomenologiasta tai Husserlista. Tässä nyt ihan pikkuisen sulle infoa:\nSelite Puhdas tietoisuus eli tietoisuuselämän ja kokemuksen virta siinä hahmossaan, jossa se alun perin huomaamatta eletään läpi, on fenomenologian ainoa tutkimuskohde Edmund Husserlin (1859-1938), suuntauksen perustajan mukaan. Hän ei kuitenkaan tarkoita, että tietoisuus puhdistettaisiin kaikesta maailmallisesta sisällöstä ja että fenomeneologinen tutkimus rajautuisi tietoisuuden sisällä. Kysymys on pikemminkin metodologisesta vaatimuksesta ottaa tietoisuuselämä puhtaasti sellaisena kuin se eletään läpi ja liittämättä siihen mitään perusteettomia ennakkokäsityksiä.\nHusserlin mukaan on merkillepantavaa se, että tietoisuus ja tiedostamamme maailma sisältää rakenteellisia yhtenkuuluvuuksia. Tämä johtuu tietoisuuden perimmäistä intentionaalisuudesta. Tietoisuus on aina tietoisuutta jostakin. Tietoisuus ei suuntaudu valmiiseen maailmaan, vaan maailma konstituoituu tietoisuudessa. Tässä suhteessa Husserl on lähellä Kantia: arkinen kokemus on luonteeltaan transsendentaalista - maailma tulee annetuksia kokemuksessa.\nKun nyt siis puhut tietoisuudesta, niin onko kyseessä minkä filosofisen suuntauksen mukainen tietoisuus? Kantilainen, husserlilainen vai jokin muu? Vai jutteletko nyt ihan vain luonnontieteellisestä tietoisuus-käsitteestä? Onko vaikkapa jokin näistä lähellä näkemyksiäsi:\nVai oletko ehkä kehitellyt pienessä mielessäsi ihan oman tietoisuusteoriasi?\n« Vastaus #24 : la 01.12.2018, 17:08:08 »\nJoko tiedät oletko tietoinen olento, tai olento yleensäkään?\nArvasin kyllä, ettei sinusta ole asian ymmärtäjäksi sinulla on tuo akuutti tauti vänkätä aina, oli asia mikä hyvänsä.\nVänkäätkö nyt sitä perusasiaa vastaan, kun sanoin että olet tietoinen elämyksistä, vai etkö ole, vai mitä yleensä tarkoitat, kun sanot olevasi tietoinen, jos niin sanot.\n« Vastaus #25 : la 01.12.2018, 17:16:33 »\nLainaus käyttäjältä: Faustinen - la 01.12.2018, 17:08:08\nMillaisesta tietoisuudesta käsin kysyt tätä kysymystäsi? Onko tietoisuus sinulle jotain kartesiolaista, fenomenologista vai millaisena ymmärrät tietoisuuden tässä kysymyksessäsi? Elämyksellinen määre tuntuisi viittaavan tuonne fenomenologian suuntaan tai ainakin jollain tapaa kokemuksellisuuden suuntaan, mutta kovin itsestäänselvänä vaikutat ottavan minuuden ja tietoisuuden. Kenen elämyksiä ovat ne, joista minä voisin olla tietoinen? Onko elämyksen kokija eri asia kuin se, joka on elämyksen kokemisesta tietoinen? Miten ajattelet minuuden asettuvan näiden käsitteiden lomaan? Onko sekin niistä jollain tapaa erillinen? Onko minä olentona eri asia kuin minä kokijana ja minä kokemuksesta tietoisena? Kenen kanssa sinä ajattelet keskustelevasi? Minun olentona, minun elämyksellisiä kokemuksia kokevana entiteettinä vai kenties jonkun (minussa / minulla olevan) tietoisuuden kanssa?\n« Viimeksi muokattu: la 01.12.2018, 17:19:55 kirjoittanut Safiiri »\n« Vastaus #26 : la 01.12.2018, 17:24:27 »\nLainaus käyttäjältä: Safiiri - la 01.12.2018, 17:16:33\nHöpötystä, etkö tajua, että tietoisuuden sisältö on sitä kognitiota, eli ajatusten sanomaa.\nTietoisuus itsessään tajutaan vain elämyksinä.\nEt lainkaan vaivaudu ajattelemaan vaikka kaiketi sinullakin pitäisi ajatusmaailma toimia, vai onko se niin altis suoltamaan aina sitä pelkkää soopaa ulos, ilman tolkkua.\n« Vastaus #27 : la 01.12.2018, 17:28:04 »\nLainaus käyttäjältä: Faustinen - la 01.12.2018, 17:24:27\nTajutaan? Kuka tajuaa? Miksi passiiivi? Hölötystä on kertoa, että tajuntani tajuaa tietoisuuteni joka on elämyksiäni ja kognitiotani eli ajatuksiani. Se ei tarkoita yhtään mitään, koska jokainen litaniaan lisäämäsi käsite on täysin tyhjän päällä, koska et millään tavalla osaa määritellä, mitä ne tarkoittavat. Millä tavalla tajunta eroaa tietoisuudesta ja ajatusmaailmasta tai elämyksistä?\n« Vastaus #28 : la 01.12.2018, 17:36:20 »\nLainaus käyttäjältä: Safiiri - la 01.12.2018, 17:28:04\nNiin aivan sinähän olitkin tuosta alleviivatusta epävarma, et tiedä tajuavasi.\nNo annan esimerkin katsele ulos vaikka maisemaa, mahdatko tajuta sen.\nSe toteutuu elämyksenä väreinä muotoina, jne,, eikö niin?\nTäytyykö erikseen alkaa selittämään mitä kaikkia elämyksiä on. Jopa lukiessasikin voit saada ahaa elämyksen, kun huomaat mitä lukemasi voi tarkoittaa.\nNeurosignaaleja et kyllä kykene tiedostamaan vaikka niitä se tajuntasi ottaa vastaan ja vain niitä ainoastaan. Tiedostaminen syntyy siis, siitä aivojen muodostamasta elämyksellisestä reaktiosta neurosignaaleihin.\nIlmeisesti vänkäät taas periaatteesta tätäkin vastaan.\n« Vastaus #29 : su 02.12.2018, 11:18:52 »\nTajutaan? Kuka tajuaa? Miksi passiiivi? Hölötystä on kertoa, että tajuntani tajuaa tietoisuuteni joka on elämyksiäni ja kognitiotani eli ajatuksiani. Se ei tarkoita yhtään mitään,\nTuo on oikeastaan ihan hyvä toteamus. Kuka tajuaa, ellei sellaista ole olemassakaan.\nOnko sellainen tajuaja olemassa, joka sanoisi kuka sinä olet, ellet sitä tee itse ja siihenkin sinulla on tarjottavana ainoastaan omia ajatuksiasi, mielenliikkeitä,, onko jotain muuta mitä?\nEikö se tarkoita jotain, kun et löydä mitään. Selityksiä saat kyllä muiltakin kysymällä, kuten mainostit jotain selittäjiä, joita en viitsinyt lukea, eiväthän hekään mitään muuta tee, kuin selittävät. Se on sitä mielen sisäistä toimintaa, ajatelmia, eli sitä kognitiota josta puhutaan.\nMutta se kaikki on eri asia kuin tietoisuus joka on jatkuvaa tapahtumista ja sen tapahtumisen aistimista,, niinä elämyksinä. Sisällön vaikutusta, on kyllä vaikea erottaa sisällön tuottamasta hälystä, eli siitä, että olet jotain mieltä jatkuvasti. Vai oletko?\n« Vastaus #30 : su 02.12.2018, 12:37:19 »\nLainaus käyttäjältä: Faustinen - su 02.12.2018, 11:18:52\nHuomaan kyllä, ettet viitsi lukea. Tosin mainitsemani filosofit kuuluvat kyllä yleissivistykseen. Siten - kuten yleenäskin - voi toki itsekseen pohdiskella asioita, mutta on kyllä aika hölmöä ajatella, että tämä kiinnostus on jollain tavalla uskottavaa, jos ei itse ole ensimmäisestäkään asiasta tai aiheesta kirjoittaneesta ajattelijasta sen vertaa kiinnostunut, että peilaisi tuota omaa ajatteluaan heidän asiasta esittämiinsä pohdiskeluihin. Kertoo lähinnä siitä, että itse asia ei olekaan sinulle kiinnostava, vaan vain oman ”viisautesi” esittely muille. JOS elämyksellinen tietoisuus askarruttaisi ajatuksiasi aidosti, niin luulisi sinun heti innolla pyrkivän ottamaan selvää, mitä aiheesta on kirjoitettu muiden toimesta. Itseriittoisuutesi varmaan tuottaa sinulle tyydytystä, mutta oman ajattelun kehittämisessä olisi tuiki tarpeellista kyllä myös hieman pyrkiä testaamaan niitä omia ideoita muiden näkemyksiä vasten.\nToisaalta se, että sinusta jotakuinkin kaiken filosofiassa tehdyn ajatustyön voi ohittaa siihen edes tutustumatta kyllä sopii ”taudinkuvaasi”, jossa selvimpiä oireita on tavaton tarve heti ja systemaattisesti todeta kaikkien muiden ajattelu kehnoksi. Varmasti saat siitä jonkinlaista sisäistä tyydytystä, ehkä jopa elämyksiä. Sillä on sinulle ilmeisen suuri merkitys.\nFenomenologia (se Husserlin, Heideggerin ja Merleau-Pontyn alue) on filosofian haara, jonka nimenomainen tutkimuskohde on tietoisuus ihmisen havaintokokemuksessa. Siten mielestäni on vähän paha olla sanovinaan mitään merkittävää tietoisuudesta filosofisessa mielessä, ellei pysty suhteuttamaan sitä tämän suuntauksen piirissä syntyneeseen ajatteluun. Väistämättä silloin jää aika tavalla ulos koko yleisestä keskustelusta, jota tietoisuudesta (filososfiassa) käydään. Samaa mieltä ei tarvitse olla, mutta on aikas noloa vain todeta, ettei viitsi lukea tämän filosofian suuntauksen (tai minkään muunkaan) piirissä JO ESITETTYÄ ajattelua.\n« Viimeksi muokattu: su 02.12.2018, 13:27:45 kirjoittanut Safiiri »\n« Vastaus #31 : su 02.12.2018, 16:48:49 »\nSuollat samaa soopaa, etkä vaivaudu ajattelemaan lainkaan itse.\nVarmaan on hyvä keksiä sinulle tarpeeksi yksinkertainen kysymys, jonka saattaisit omilla voimillasi tajuta, ilman joidenkin tunnettujen ihmisten mielipiteitä.\nEli mitä olet ilman ajatuksia,, oletko tietoinen olento ilman niitä. Selitä se ihan omilla ajatuksillasi ja huomaat, että tarvitset siihen ajatuksia ja sisäistä puhetta.\nSilti et tule hullua hurskaammaksi selitykset vain lisääntyvät, etkä edelleenkään tiedä mikä, kuka olet.\n« Vastaus #32 : su 02.12.2018, 17:55:54 »\nLainaus käyttäjältä: Faustinen - su 02.12.2018, 16:48:49\nOlet kyllä jokseenkin huvittava noissa jutuissasi. ”Joidenkin tunnettujen ihmisten mielipiteitä”. Fenomenologia ei nyt kyllä ole vain ”mielipide”, vaan filosofinen suuntaus. Mutta hei - jatka vain uskomistasi omaan loistavaan ajatteluusi. Ihan varmasti se on tosi terävää - kunhan vältät visusti koskaan ikinä edes kokeilemasta tutustumista siihen, mitä asiasta on jo ennen sinun ajatteluasi kirjoitettu.\nMuuten - kuka on se ”minä”, jolla on ajatuksia? Vai ovatko nuo ajatukset minä? Missä ne ajatukset ovat tai kuka ne muodostaa? Ovatko ajatukset tietoisuuteni vai olenko tietoinen ajatuksistani? JOs minulla on ajatuksia, niin mistä tuo minä muodostuu, jolla ajatuksia on? (Edelleen sulla näyttää olevan sellainen harha, että olen jossain vaiheessa kieltänyt ajatusten tai tietoisuuden olemassaolon. Johtunee siitä, ettet pysty mitenkään määrittelemään, mitä noilla käyttämilläsi käsitteillä oikeastaan tarkoitat.) Puhutko itse tietoisuudesta fenomenaalisena tietoisuutena vai pääsytietoisuutena? Onko sinusta tietoisuus nimenomaan tietoisuutta mielen sisällöistä? Vai ajatteletko nyt tietoisuutta subjektiivisena kokemuksena itsestäsi? Millä tavalla tietoisuus ja elämyksellinen tietoisuus ovat sinusta erilaisia? Vai ovatko? Mitä sanalla elämyksellinen koetat tietoisuuden luonteesta kuvata? Onko kiinnostuksesi tässä mielenfilosofista? Oletko dualismin kannalla tai ehkä pidät minuutta illuusiona? Uskotko vapaaseen tahtoon?\nNämä kysymykset siis esitän sinulle, jotta voisit niiden kautta hieman avata ajatustasi siitä, mitä sinulle tietoisuus tässä nyt tarkoittaa. Kysymyksiin vastaaminen voisi hieman selkeyttää ajatteluasi - tai ainakin johdattaa sinut niiden asioden äärelle, jotka sinulle ovat epäselviä.\n« Viimeksi muokattu: su 02.12.2018, 18:21:46 kirjoittanut Safiiri »\n« Vastaus #33 : ma 03.12.2018, 11:11:35 »\nKysyin safiirilta yksinkertaista asiaa, onko hän tietoinen ympäristöstään ilman ajatuksia.?\nMahtaako hän osata vastata?\nSe on lähtökohta, selitykset ovat erikseen ne ovat mielen sisältöä, eivätkä kuulu tietoisuuden perustoimintaan (ongelmaan jos sitä nyt voi ongelmaksi sanoa)\nSitä on kuitenkin ihmetelty. Tuo kognitiopuoli jota mainostat on vain selitysten selitystä ja siirtymistä pois ongelman ytimestä.\nMiten siis tunnet vaikka kipua sormessasi, eli neurosignaalit muuttuvat kivun tunteeksi käytyään aivoissa neurosähköimpulssin muodossa,, miten se muuttuu kivuntunteeksi sormessa.?\nNuo ovat sen perustietoisuuden selittämättömiä tapahtumia, ei floodaamasi selittäjät kerro sitä,, eihän, vai oletko huomannut.?\nEikä siihen kukaan muukaan pysty, vaikka sitä on jo tuhansia vuosia pyritty ymmärtämään.\nFilosofien selitykset tai sanomiset eivät kerro yhtään mitään, sitäpaitsi he puhuvat eri asiasta, eli ajattelusta ja ajattelijasta jotka kuuluvat mielen sisällön tapahtumiin. Ei suoranaisesti tietoiseen tapahtumaan, joka on elämyksellinen.\n« Vastaus #34 : ma 03.12.2018, 13:26:31 »\nLainaus käyttäjältä: Faustinen - ma 03.12.2018, 11:11:35\nMiksi ihmeessä kysyt minulta tuota? Olenko jossain vaiheessa väittänyt, että ympäristöstään voi olla tietoinen ilman ajatuksia? Mitä itse asiassa pidät ajatuksena? Onko kaikki aivoissa tapahtuva ajattelua vai pitääkö ajattelun olla nimenomaan aina kielellistä? On mahdotonta itse asiassa vastata sinulle, koska en tiedä a) miten ymmärrät tässä tietoisuuden b) miten ymmärrät tässä ajattelun c) miten ymmärrät tässä sen minän, joka ajattelee tai on tietoinen. Onko ajattelu eri asia kuin tietoisuus? Onko minä eri asia kuin ajattleu tai tietoisuus?\nMitä tietoisuus siis (tässä sinulle) on? Miten tietoisuus ilmenee, jos se siis ei ole ainakaan ajattelua (niitä selityksiä)?\nMitä mahdat tarkoittaa ”perustietoisuudella”? Sitäkö, että on tietoinen itsestään (fenomenaalinen tietoisuus)? Vai onko tässä nyt siis olennaista se pääsytietoisuus eli tietoisuus siitä kivusta sormessa?\nKultaseni fenomenologia kylläkin nimenomaan tutkii elämyksellisyyttä. Siksihän yritän siihen tutustumista sinulle tarjota. On nääs joku joskus hieman tarkemminkin pohtinut tätä asiakokonaisuutta. Etkä sinäkään sitä ”ajattelijaa” tässä karkuun pääse, sillä elämyksiä on vain elämyksiä kokevalla. Mielen sisältöä se elämyskin muuten on. Ei jotakin ilmassa irrallisena leijuvaa. Tosin on hyvin dualistista ajatella mieli jotenkin erillisenä kehosta. Se erottelu ei oikein ole fenomenologiankaan mukainen kahtiajako. Siten se, mikä on mielessä, on myös kehossa kuten kehossa oleva on mielessäkin. Ne eivät ole toisistaan erotettavissa.\nSun kyllä kannattais ottaa selvää, mitä kaikkea näistä asioista ON jo sanottu niiden satojen ja tuhansien vuosien aikana. Sun luulosi siitä, miten erityistä ja omalaatuista oma ajattelusi on, sais vähän vertailukohtia. Varsinkin kun aloitit juonteen kehottamalla keskustelemaan aiheedsta, on jokseenkin omituista lähestyä tuota keskustelua siten, että kaikki paukut pistät yritykseen lopettaa keskustelu heti. Miksi ihmeessä aloitit juonteen, jos tarkoituksesi EI ole kuulla muiden pohdintaa? Odotitko, että kaikki muut vain huutavat hurraata sun Hienoille Ajatuksille?\n« Viimeksi muokattu: ti 04.12.2018, 14:29:07 kirjoittanut Safiiri »\n« Vastaus #35 : ma 03.12.2018, 18:12:31 »\nLainaus käyttäjältä: Safiiri - ma 03.12.2018, 13:26:31\nMiksi ihmeessä kysyt minulta tuota? Olenko jossain vaiheessa väittänyt, että ympäristöstään voi olla tietoinen ilman ajatuksia?\nEt varmaan, kun yleensä vain koetat haukkua parhaasi mukaan.\nEt nyt kyllä ollut kysymyksen tasalla lainkaan,, etkö todellakaan ymmärrä, ettei tietoisuuteen tarvita ajatuksia.?\nMiten luulet eläinten kykenevän tietoisuuteen ja osaavan toimia omalla tasollaan, jos niillä ei ole tietoista tajuntaa.\nSekoitat lainailluillasi, kun ilmeisesti et osaa lainata nykyään ollenkaan, vai liekö vika tabletin.\nParempi vain olla lainaamatta, jos se ei onnistu.\n« Vastaus #36 : ti 04.12.2018, 11:41:46 »\nLainaus käyttäjältä: Faustinen - ma 03.12.2018, 18:12:31\nAa - siis minä en ole ”kysymyksen tasalla”, jos selitän asian olevan juuri kuten se on sinustakin. Jep, jep. Muistatkos, kun juttelimme tässä merkityksistä? Minä väitin, että aistimuksilla ei ole merkitystä itsessään, mutta sellaisen voi aistija / havainnon tekijä niille muodostaa? Onko tämä merkityksen antaminen tai muodostaminen sinun mielestäsi ajattelua vai ei? Jos ei, niin miten sinä määrittelet ajattelun ja ei-ajattelun rajan / eron?\n« Vastaus #37 : ti 04.12.2018, 11:56:46 »\nIlmeisesti, et ymmärtänyt kysymystä, jos väität, ettei tietoisuus toimi ilman ajatuksia.\nMitä tulee tuohon ajatteluun se ei ole mahdollista ilman tietoisuutta, mutta kuten olen sanonut jo aiemmin sen selitykset eivät kuulu tietoisuuden perusasian, eli tapahtumisen havaitsemiseen elämyksinä perusteeseen.\nSe on ilmeinen peruste, jos hieman vaivautuu seuraamaan itsetarkkailun kautta oman tajuntansa toimintaa. Elikkä se on valikoimatonta, Näkeminen kuuleminen, kokeminen yleensäkin ei valitse, vaan tapahtumat ovat sellaisina koettavissa, kun ne yksilöön kohdistuvat.\nKannattaa tässä yhteydessä huomata myös ne sisäiset tilat joita jotkut voivat saada, eli vaikka kummitusten "näkeminen" on mahdollista, jos mieli on otollinen sellaisen havainnon tekemään, jonkun mielentilan tai sen ongelmien vuoksi. Aivoille voidaan myös stimuloida harhanäkyjä ja aivovammoissa tiedetään niitä esiintyvän.\nTietoisuus on perusta, mutta tarvitaan myös muistia ja havainnoissa on mahdollista huomata myös se havaitsija eli sen muistin mukana tuleva takaisinkytkentä. Huomaat sen lukiessasi lauseen ja silmiesi seuraanvan rivin mukana tajuat sen vasta kokonaisuutena, rivi kerrallaan, et sen enempää.\n« Vastaus #38 : ti 04.12.2018, 12:10:51 »\nLainaus käyttäjältä: Faustinen - ti 04.12.2018, 11:56:46\nÖöö...se oli sinun väitteesi. Muistathan ”etkö todellakaan ymmärrä, ettei tietoisuuteen tarvita ajatuksia”. (Edellinen viestisi.)\nEtkö ymmärrä, että väitteestä tietoisuuteen ei tarvita ajatuksia” ei loogisesti seuraa ”ajattelu ei ole mahdollista ilman tietoisuutta”? Tapahtumisen havaitseminen elämyksinä on siis sinusta tietoisuutta, mutta silti väitätä, että tietoisuus edellyttää ajattelua? Vai kumpaa väitettä nyt oikein yirtät esittää omanasi? Tai - ehkä vain ja ainoastaan haluat aina kertoa, miten minä olen väärässä, sanoin ihan mitä tahansa? No, positiohan sekin on.\nOnko selitys sama vai jollain tapaa eri asia kuin merkitys? Onko elämyksellä aina merkitys? Onko aistihavainto jotakin, joka edeltää elämystä vai sama asia? Missä vaiheessa aistielimeen saapuva ärsyke saa mielestäsi merkityksen? Vai onko ärsykkeellä merkitys jo itsessään ja havaitsemattomanakin?\n« Vastaus #39 : ti 04.12.2018, 12:15:57 »\nKannattaisi lopettaa lainailu, jos se ei toimi.\nSekoittaa vain, ettei niitä viitsi lukea,, halunnet kai, että juttujasi luetaan?


Fodelia | Inderes: Osakeanalyysit, mallisalkku, osakevertailu & aamukatsaus\nFollow this company like 3327 other investors.\nKannattavuudelta vaaditaan enemmän\nLähestyvä SOTE-uudistus näyttää onnistuuko strategia\nKasvutarina maistuu haasteista huolimatta\nFodelia vuosikertomus 2021\nFodelia tilinpäätös 2020\nFodelia vuosikertomus 2020\n10.08.2022 - 12:00\nFodelia H1'22 ke 10.8. klo 12.00\nFodelia Oyj: Sanna Kittelä on nimitetty Fodelian tytäryhtiöiden Real Snacks Oy:n, Perniön Liha Oy:n ja Pita Factory Oy:n toimitusjohtajaksi\nFodelia Oyj Yhtiötiedote 30.6.2022 klo 15.15\nFodelia Oyj tiedotti 23.5.2022 tiivistävänsä liiketoimintarakennettaan ja muuttavansa johtoryhmän kokoonpanoa. Fodelia Oyj:n liiketoiminta-alueet ovat 1.7.2022 alkaen Feelia ja Fodelia Retail. Feelian liiketoiminnan painopisteenä on Foodservice-markkinan asiakkaat. Fodelia Retail liiketoiminta-alueeseen yhdistyvät Real Snacks Oy:n, Perniön Liha Oy:n, Pita Factory Oy:n sekä FodNet Oy:n liiketoiminnat. Fodelia Retail keskittyy vähittäiskauppa-asiakkuuksiin ja kuluttajille suunnattuun verkkokauppaan.\nFodelia Oyj - Johdon liiketoimet\nFodelia Oyj - Johdon liiketoimet 17.6.2022 klo 8.45\nNimi: Kastarinen, Arja\nLiikkeeseenlaskija: Fodelia Oyj\nLiiketoimen päivämäärä: 2022-06-16\nFodelia Oyj:n tytäryhtiö Feelia Oy:lle merkittävä uusi asiakkuus valtakunnallisesta hoiva-alan yritys Validia Oy:stä\nFodelia Oyj Lehdistötiedote 8.6.2022 klo 15.10\nFodelia Oyj:n tytäryhtiö Feelia Oy on valittu valtakunnallisen hoiva-alan palveluja tarjoavan Validia Oy:n ateriapalvelukumppaniksi. Yhteistyöhön kuuluu hoivayksikön koko ateriapäivä sisältäen aamupalan, lounaan, päivällisen sekä iltapalan lisukkeineen. Validia käyttää Feelian hoiva-asiakkaille räätälöityä tilausjärjestelmää, joka helpottaa päivittäistä tekemistä merkittävästi.\nFodelia Oyj:n tytäryritys Feelia Oy voitti yli 10 miljoonan euron arvoisen Vantaan tilapalvelut Vantti Oy:n kilpailutuksen\nFodelia Oyj Lehdistötiedote 2.6.2022 klo 11.50\nFodelia Oyj:n tytäryhtiö Feelia Oy on allekirjoittanut sopimuksen Vantaan tilapalvelut Vantti Oy:n kanssa ateriakomponenttien toimittamisesta Vantti Oy:n toimipisteisiin. Hankinnan kokonaisarvo neljälle vuodelle on Vantin arvion mukaan 10-12 miljoonaa euroa. Sopimuksen ansiosta Vantin valikoimiin tulee yli 40 Feelian toimittamaa tuotetta. Yhteistyö käynnistyy kesän aikana.\nMuutoksia Fodelia Oyj:n liiketoiminta-alueissa ja johtoryhmässä\nFodelia Oyj Yhtiötiedote 23.5.2022 klo 9.00\nFodelia Oyj tiivistää liiketoimintarakennettaan ja muuttaa johtoryhmän kokoonpanoa.\nFodelia Oyj:n hallitus päätti henkilöstön osakesäästöohjelmasta\nFodelia Oyj Yhtiötiedote 3.5.2022 klo13.30\nFodelia-konsernissa on käynnissä kaikille konsernin vakituisille työntekijöille suunnattu osakesäästöohjelma ajalle 1.7.2020-30.6.2022.\nFodelia Oyj:n hallitus on 3.5.2022 päättänyt uudesta osakesäästöohjelmasta ajalle 1.7.2022-30.6.2024.\nOsakesäästöohjelman tavoitteena on tarjota konsernin henkilöstölle mahdollisuus säästää osa säännöllisestä palkastaan yhtiön osakkeiden hankintaan.\nFodelia Oyj: FODELIA OYJ -KONSERNIN LIIKETOIMINTAKATSAUS 1.1.-31.3.2022 (tilintarkastamaton)\nFodelia Oyj Yhtiötiedote 3.5.2022 klo 8.00\nKONSERNIN LIIKEVAIHTO KASVOI 23 PROSENTTIA JA KANNATTAVUUS PARANI\nSulkeissa esitetyt luvut viittaavat vastaavaan ajanjaksoon vuonna 2021, ellei toisin mainita.\nFodelia Oyj: Muutos Fodelian johtoryhmässä\nFodelia Oyj Yhtiötiedote 29.4.2022 klo 11.45\nFodelia Oyj:n johtoryhmän jäsen ja tytäryhtiö Real Snacks Oy:n toimitusjohtaja Arja Kastarinen on irtisanoutunut ja siirtyy toisen työnantajan palvelukseen viimeistään lokakuussa 2022. Seuraajan haku aloitetaan välittömästi.\n"Kiitän lämpimästi Arja Kastarista hyvästä työstä Real Snacksin toimitusjohtajana ja toivotan hänelle menestystä uudessa tehtävässään", Fodelia Oyj:n toimitusjohtaja Mikko Tahkola sanoo.\nFodelia Oyj, toimitusjohtaja Mikko Tahkola, puhelin 040 829 0195\nKutsu tiedotustilaisuuteen: Fodelia Oyj julkistaa tammi-maaliskuun 2022 liiketoimintakatsauksen 3.5.2022\nFodelia Oyj Lehdistötiedote 25.4.2022 klo 10.30\nFodelia Oyj julkistaa tammi-maaliskuun 2022 liiketoimintakatsauksen tiistaina 3.5.2022.\nFodelia Oyj:n varsinaisen yhtiökokouksen päätökset 12.4.2022 ja hallituksen järjestäytyminen\nFodelia Oyj Yhtiötiedote 12.4.2022 klo 14.00\nFodelia Oyj:n varsinainen yhtiökokous pidettiin 12.4.2022 Helsingissä. Yhtiökokous järjestettiin osakkeenomistajien, yhtiön henkilökunnan ja muiden sidosryhmien terveyden ja turvallisuuden takaamiseksi lain 375/2021 (ns. väliaikainen laki) 2 §:n 3 momentin mukaisessa menettelyssä siten, että osakkeenomistajat ja osakkeenomistajien asiamiehet osallistuivat yhtiökokoukseen vain äänestämällä ennakkoon sekä tekemällä vastaehdotuksia ja esittämällä kysymyksiä ennakkoon.


Grillausta! - Jotain maukasta\n27.4.2016 by Mari\nDuunien tekeminen on innostavaa, mutta vielä innostavampaa on nähdä kättensä jäljet valmiissa tuotoksissa. Kuten tuhdissa Grillaus-lehdessä.\nKoko kevät on mennyt viinejä kuvatessa ja grillatessa. Viinikuvia putkahtelee lehtiin tässä kevään korvilla, mutta ahkeran grillauksen tuotoksia on nyt jo nähtävissä Iltalehden Grillaus-teemaisessa lehdessä.\nParhaat BBQ-kastikeet, jälkkärit grillistä sekä mehevät lisukkeet grilliruoille, makkaraa unohtamatta on nyt poimittavissa tästä koko kesän myynnissä olevasta lehdestä. Tai jos haluat järjestää kuplivat grillijuhlat, niin nappaa kuohujuomavinkit ja freesit bileruokareseptit samaisesta lehdestä.\nNyt mä grillaan vain ja ainoastaan itselleni seuraavat kuukaudet.\nFiled Under: arkiruoka, grillistä, iltalehti, vihannekset ja juurekset Tagged With: grillaus, grilliherkkuja, grillilisukkeet\nSuupielet sokerissa – pikamunkit »


Wardrobe on point | Visions\nLupailin teille tätä vaatekaappi projektin jatkosta kertovaa postausta jo jonkin aikaa, ja tässä se nyt tulee! (Aiempaan postaukseen pääset tästä klick!) Oon kevättä kohden tehnyt paljon harkittuja ostopäätöksiä, eikä tällä hetkellä yksikään mun uusi vaatekappale ole jäänyt käyttämättä. Tää on se mihin pyrinkin, välttämään hupiostoja ja luomaan mun vaatekaapista ajattoman ja yhteensopivan.\nAloitetaan siis paidoista! Kevättä kohden en ole enää neuleita ostellut, mutta kauluspaitoja senkin edestä. Kaksi ihanaa paksumman raitaista kauluspaitaa hurmasi mut täysin, ja ne löytyykin multa jo asuista täältä ja täältä. Ginasta bongatut Skamin 'fanipaidat' oonkin jo aiemmin esitellyt täällä, mutta mainittakoon niistä nyt vielä. Oon muutenkin kiinnittänyt paljon huomiota printtipaitoihin ja sen huomaa kyllä olevan yksi kevään trendeistä. Ostin myös muutama kuukausi takaperin ensimmäisen bodyn, nimittäin tuon missä lukee paradise. Bodyt on mielestäni aika kivoja, ja uskoisin että tuun näitä vielä osteleman lisää.\nTällä hetkellä, mun paitojen ostoslistalla ei ole mitään. Ainoa wanted on varmaankin cropattu rento huppari! Miettikääs sitä!\nSeuraavana sitten housut. Bongasin Bik Bokilta nuo ihanat siniset lyhkäisemmillä lahkeilla olevat farkut, jotka on tosi kauniisti revityt. Rakkautta ensi silmäyksellä sanoisinko? Vasta eilen sain Ginasta jo hetki sitten tilatun paketin, josta paljaistui hieman isompi reikäiset verkkosukkahousut, ja ne tullaan varmasti näkemään mun keväisissä asuissa! Löysin myös Bik Bokista mustat pitkään haaveillu leveälahkeiset liehuhousut, jotka on itseasiassa näkynyt kaksissa asukuvissa täällä ja täällä. Viimeisenä housulisäyksenä on nuo puvun housumaiset tosi mukavat Onlyn housut, jotka tulee itseasiassa näkymään loppuviikosta yksissä asukuvissa vielä.\nHousujen ostoslistalla mulla on edelleen mom jeanssit, jotkut Leviksen 501 tyyliset. Toivotaan että esimerkiksi Pariisin shoppailu kierroksella tärppää!\nTakkien puolella on tapahtunut se odotetuin ostos. Syksystä asti on haaveiltu siitä täydellisestä nahkatakista, ja tänä keväänä mä sen viimein löysin! Kaksi viikkoa takaperin ostin tuon pörrö ihanuuden, ja sitä oonkin käyttänyt melkein aina kun on tarennut. Tuulisina päivinä tuo pörrö toimii hyvin esimerkiksi nahkatakin päällä, viima ei pääse nahkatakista läpi! Viimeisimpänä näin kevättakeista ostin tuon beigen trenssin, joka on itseasiassa ostettu jo viime syksynä, mutta uskon sen pääsevän enemmän käyttöön näin keväällä.\nTakkien ostoslistalla näin kesää kohti mennessä on aika tyhjää, eikä mulle tule oikeastaan mieleen mitään takkia mitä nyt haluisin.\nJa sitten, asusteita, joita en viimeksi tainnut esitellä ollenkaan. Tuo hopeinen pikkulaukku näkyikin jo täällä ja sininen ylisöpö reppu tullaan näkemään loppuviikosta täällä blogin puolella! Oon aina ollut jotenkin laukkujen kanssa tosi huono, ja käytän niitä oikeastaan vain pakon edestä. Tämänkin takia mulla on viime aikoina ollut etsinnässä kivoja simppeleitä reppuja, joten ostoslistalta löytyykin jonkin näköinen reppu.\nTällä hetkellä mun vaatekaapin suunnittelu on toistaiseksi aikalailla reissun päällä, sillä en malta odottaa että pääsen shoppailemaan Pariisiin. Tiedä sitten meneekö rahat enemmänkin Sephoraan vai vaateliikkeisiin mutta väliäkös tuolla! Tällä hetkellä olen oikeastaan hyvin tyytyväinen vaatekaappiini, ainoa puoli mihin kaipaisin lisäystä niin olisi kengät. Kiinnostaisiko teitä nähdä minkälaisia kenkiä multa kaiken kaikkiaan löytyy?\nKivaa keskiviikkoa, miltäs mun hankinnat vaikuttaa? xx\nTunnisteet: Clothes , My style , Outfit\n6 kommenttia on "Wardrobe on point"\nRina 29 maaliskuuta, 2017\nTosi kiva postaus! Mäkin oon kattonut ginassa tollasta raidallista kauluspaitaa mutta toistaiseksi en ole vielä laittanut tilaukseen. Oon myös alkanut lämpenemään noille verkkosukkiksille, odotan innolla asukuvia niiden kanssa :)\nNinni 29 maaliskuuta, 2017\nKiitos paljon! :-) mä ostin noi raitaipaidat molemmat H&Mltä ja toinen on vähän rennompi ja toinen vähän tiukempi! Asukuvia verkkosukkiksien kanssa on tulossa hyvin pian, kiva kuulla!\nNina 29 maaliskuuta, 2017\nKiva postaus kyllä:) Ostin ihan vasta nuo samat bikbokin farkut ja nuo on kyllä täydelliset!! Nilkkamitta ja ne leikatut lahkeet, värikin on just eikä melkeen <33 Multa löytyy lisäksi tuo sama paradise-bodyki :'D Ja yritin ettiä tuota valkosta Skam teepparia mut ei mistään enää löytyny. Se on niin ihana ja ois niin ihanasti passannu nuiden farkkujen kanssa! Sulla on kyllä niin ihana tyyli ja supersiistejä vaatteita:)\nKiitos Nina! Siis nuo Bik Bokin farkut ja tuo body oli niin täydelliset yhdessä että oli pakko ostaa molemmat! :-) Tuo valkoinen Skamin paita on varmasti myyty aika nopeesti loppuun. Kiva kuulla et mun tyyli iskee silmään! <3\nPaula 29 maaliskuuta, 2017\nMulla on aina ollu huono tapa ostaa vaatteita ja käyttää niitä kerran, jonka jälkeen se on sitten jäänyt vaatekaapin pohjalle. Pitäisi varmaan itsekin katsoa tarkemmin mitä ostan.\nTää oli kyl hyvä postaus, mielenkiintonen. Aivan ihania vaatteita oot hankkinut ja kuulostaa kyl siltä et sulla on ollu hyvä harkinta niiden kanssa. Ei kuulosta niinkään turhilta :)\nNinni 30 maaliskuuta, 2017\nMulla oli ihan sama ennen! Tosi huono tapa kyllä. Mut siitä voi onneksi opetella pois, juurikin harkitsemaan enemmän niitä hankintoja! :-) Kiitos paljon Paula! <3


Ferrari aloittaa New Yorkin pörssissä - Lifestyle - MTV.fi\nFerrari aloittaa New Yorkin pörssissä\nLifestyle > Autot Julkaistu 21.10.2015 10:17\nKeanu Reeves on myös vieraillut Ferrarin tehtailla. @ Andrea Mazzi / www.studiomazzi.com\nEikö sinulla ole varaa itse autoon? Pian voit ostaa pienen palasen osakkeen muodossa.\nUrheiluautovalmistaja Ferrarin on määrä listautua tänään New Yorkin pörssiin.\nOsakkeen hinnaksi on arvioitu jopa 53 dollaria, mikä tekisi yhtiöstä 10 miljardin dollarin arvoisen.\nOsakkeiden hankinnasta povataan vaikeaa, sillä kysyntä ylittää tarjonnan. Ferrarista 90 prosenttia omistava Fiat-Chrysler myy Ferrarista vain kymmenen prosentin osuuden.\nFerrarin voitto on lähes kolminkertaistunut kuluneen vuosikymmenen aikana ja sen liikevoittoprosentti on 14, mikä on autonvalmistajalle erittäin hyvä.\nRiskejäkin toki riittää, sillä talouslama kurittaa rikkaita ostajia ja urheiluautot ovat usein vaikeuksissa päästörajojen kanssa.\n– En varmaan koskaan pysty ostamaan Ferraria, mutta jos onnistun saamaan osakkeita, olen tavallaan osa Ferrarin tarinaa, jotain italialaista, josta olla ylpeä, perusteli tulkki Alessia Scipione, 38, ostoaikeitaan.\nVideo: Ikivanha farmari-Passat nöyryyttää Ferrari 458:a kiihdytyskisassa 15.8.2015\nVideo: Upea uutuus-Ferrari ärjyy radalla 15.6.2015\nVideo: Ali Jahangiri luottaa saksalaiseen, mutta haikailee kuuman italialaisen perään Toyotalta mittava takaisinkutsu – 6,5 miljoonassa autossa tulipalovaara


Ydinvoimalaitoksen kestettävä lentokonetörmäyksestä aiheutuvat tulipalot | Fluid Finland\nYdinvoimalaitoksen kestettävä lentokonetörmäyksestä aiheutuvat tulipalot\nVTT:n tutkija, DI Topi Sikanen tutki väitöksessään nesteiden kulkeutumista, haihtumista ja palamista suurissa onnettomuuksissa. Hän kehitti käytännön malleja, jotka auttavat ennakoimaan lentokoneen aiheuttamien tulipalojen seurauksia ydinvoimalaitoksissa.\nMatkustajalentokoneiden törmäyksen vaikutusanalyysit tulivat pakollisiksi sen jälkeen, kun terroristit ohjasivat kaksi konetta tahallisesti päin World Trade Centerin kaksoistorneja New Yorkissa vuonna 2001.\nYdinvoimalaitosten on kehitettävä jatkuvasti turvallisuuttaan. Modernin ydinvoimalaitoksen pitää esimerkiksi kestää lentokonetörmäyksen aiheuttamat tulipalot. Topi Sikanen kehitti väitöksessä menetelmiä epätavallisten ja suurten onnettomuuksien mallintamiseen. Väitöstyön käytännön tuloksena syntyi testattuja ja sovellettavia malleja, jotka auttavat ennakoimaan näiden tulipalojen seurauksia ydinvoimalaitoksissa.\nSikanen hyödynsi kolmiosaisen väitöstyönsä paloturvallisuusanalyyseissä virtaustekniikan laskennallisia työkaluja. Väitöksen ensimmäinen osa käsittelee lentokonetörmäyksen yhteydessä polttoainesäiliöistä purkautuvan nesteen kulkeutumista. Toisessa osassa Sikanen mallinsi nestealtaista palamista, nesteen höyrystymistä ja lämmönsiirtoa. Viimeisessä osassa Sikanen sovelsi kehittämiänsä malleja ydinvoimalaan kohdistuvan lentokonetörmäyksen analysointiin.\nRakennustekniikka-alan väitöksen turvallisuus- ja paloturvallisuusanalyysin tuloksia pääsevät hyödyntämään ydinvoimalaitosten ja kaikkien isojen rakennusten suunnittelijat ja toteuttajat.\nVäitöskirja: Nesteiden kulkeutumisen, haihtumisen ja palamisen simulointi suurissa onnettomuuksissa.\nSimulation of transport, evaporation, and combustion of liquids in large-scale fire incidents. http://www.vtt.fi/inf/pdf/science/2017/S169.pdf\nTopi Sikanen väittelee 19.1.2018 klo 12 Aalto-yliopiston insinööritieteiden korkeakoulussa, rakennustekniikan laitoksella, osoitteessa Rakentajanaukio 4 A, 02150, Espoo.


Näin syntyi Go beyond Ghana blogi\nKolme vuotta sitten tähän aikaan sain inboxiini yllättäen viestin:\n"Hei Hanna! Tämä lähestyminen näin Facebookin välityksellä täysin tuntemattomalta voi vaikuttaa hullulta…mutta yhteinen kaverimme xxx kertoi, että projektisi kautta olet aika-ajoin Ghanassa, joten päätin laittaa sinulle viestiä. Olen myös itse Ghanassa oleillut epäsäännöllisen säännöllisesti viiden vuoden aikana, ja nyt taas mahdollisesti syksyllä menossa Boatengin Hannan koulua koutsaamaan. Pienet piirit näissä Ghanan kuvioissa on! Olisi ihan huippua tavata, Ghanassa tai ihan täällä Varsinais-Suomessa.\nMukavaa viikonloppua! Ai ni, ja hieno tuo sinun projektisi – huikeaa! Rohkea nainen!\n"Moikka! Kiitos viestistäsi, pienet piirit tosiaan! Palasimme juuri muutama päivä sitten Ghanasta kotiin ja nyt on ihan pöllähtänyt olo kun olin kuvitellut palaavani Suomen kesään ja nyt täällä värjötelläänkin vesisateessa hah. Tutustuin xxx viime talven Ghanan reissullani ja kävinkin silloin ensimmäistä kertaa Hannan superihanalla koululla, Hannaankin tutustuin vasta viime syksynä. Ihania kaikki! Meitä Ghanaan hurahtaineita näyttää olevan yllättävänkin paljon! Meinaatko lähteä pitkäksi ajaksi syksyllä? Viisi vuotta - olen itsekin pyörinyt siellä vuodesta 2009 asti ja rakastun joka kerta enemmän! Missä päin Ghanaa olet ollut ja asunut ja mitä tehnyt? Mielenkiintoista! Olisi hauskaa tavata, missä päin asut? Olen itsekin todnäk Ghanassa elo-syyskuun aikoihin, että sielläkin sitten jos satutaan samaan aikaan! Asustelen lähinnä Takoradissa, mutta nyt nuo projektikuviot vetää kovasti Accraankin päin. Terveisin, H"\nNo me sitten tavattiin muutamaa viikkoa myöhemmin tämän mysteeri-Marian kanssa Turun kaupungin kirjaston sisäpihan terassilla. Olin tietenkin tyylittömästi myöhässä (GMT - Ghana man time, mutta miksi se ei ollut purrut Mariaan!?). Tunnistin Marian jo kaukaa hänen ghanalaisesta käsilaukustaan. Puuskutin paikan päälle, tervehdittiin, ja alettiin availemaan meidät yhteen tuoneita Ghanan taustojamme.\n"Maria on niin aito oma itsensä ja aina läsnä,\nettä se on samaan aikaan helpottavaa\nTuntui hauskalta elää tunnelmia, muistoja ja hetkiä Accran tutuilta kaduilta yhdessä ja etänä Suomesta käsin ja toisaalta höpötellä molempien edessä häämöttävästä tulevan syksyn Ghanan matkasta. Tavattiin useampaan otteeseen kesän aikana.\nSitten parin kuukauden päästä löysimmekin toisemme monien mutkien kautta asumasta saman katon alta, pienen asunto-kompleksin päätyhuoneista. Meillä oli yhteinen keittiö ja patio omien huoneidemme välissä asuvan marokkolaisen herran kanssa. Ja voitte vain kuvitella millaisia raivon, ilon, uupumuksen ja onnen fiiliksiä tuossa talossa on eletty ja jaettu, kun minä uurastin kuivasanitaatiohankkeeni kanssa ja Maria teki pitkää päivää Hannan kuurojen koulun rehtorina. Ja kyllähän meidän silloisessa asuinyhteisössäkin tapahtui kaikennäköistä komediaa ja draamaa. Kävimme usein yhdessä syömässä tai teimme ruokaa aina joskus kotonakin. Raskaimpia päiviä kuitattiin olutlasin äärellä naapurin vitretyssä katubaarissa tai colalla parin sadan metrin päässä olevalla hiekkarannalla. Talon käytävällä leijui marokkolaisen naapurimme huoneesta tulviva ruusuvesi-leivosten tuoksu, takapihalla pyykinkuivausnarujen viereisestä huoneesta kaikui nigerialainen poppi yötä päivää, ja pihapiirin omistava "Grand Ma" kävi aina aika ajoin räjähtelemässä pojalleni Davidille siitä, että hänen jalkapallopelit jättivät jälkiä ulkoseiniin.\n- "Moi! Mult on credit loppu! Mennäänkö Papayeen kuitenkin kun kulmapaikassa ei ole jamsseja tänään?"\n- "Kohta siel""\n- "Tuleeko puhelu läpi?"\n- "Missä menet?"\n- "Sori, akkukin loppui. Täällä ollaan!"\nLähes päivittäin juttelimme siitä, miten upeaa olisi jotenkin hyödyntää maasta kertynyttä tuntemustamme. Molemmat myös suunnittelimme osittain asuvamme Ghanassa tulevaisuudessa. Kolme kuukautta hurahti nopeasti ja oli se sitten aika tyhjentävää palata meidän pieneen kaksioon Turkuun Daven kanssa ja jättää Maria ja meidän ghanalais-nigerialais-marokkolais-amerikkalais-saksalais-filippiiniläisyhteisö taakse.\nSeuraavana kesänä saimmekin muistella Marian kanssa Ghanaa yhteisin muistoin ja ihan loppuvuodesta saimme idean lähteä bloggaamaan Ghanan kokemuksistamme ja katsoa, mitä se toisi tullessaan. Siitä lähdimme suunnittelemaan ja lopulta maaliskuussa 2017 Go beyond Ghana -blogimme oli totta.\nTänään Maria kävi pikaisesti luonani aamukahvilla ja pikapalaverissa. On hassua, miten ystävyys muuttuu, kun aletaan työskentelemään ja hoitamaan projektia yhdessä. "Mitä kuuluu" - viestit vaihtuvat "Kumpi vastaa sähköpostiin tulleeseen tiedusteluun" tai "Kuvia blogiin Drivessa!" -viesteihin ja viini-illat tulevaisuuden unelmista seuraavien blogi-juttujen aiheiden suunnitteluun. Se on erilaista, mutta myös todella antoisaa ja hauskaa.\n"Ja mikä tärkeintä,\ntoteutamme molemmat itsejämme\nja teemme Ghanan unelmistamme\nmelkein huomaamatta totta!"\nReilu vuosi on siis kulunut blogimme perustamisesta ja on tosi inspiroivaa tehdä ja luoda lisää, kun blogin trafiikki vilkastuu päivä päivältä, lukijat ottavat yhteyttä, ja jakavat juttujamme eteenpäin. On upeaa jakaa vastuu toisen kanssa - kumpikin vetää hommaa eteenpäin vuorotellen elämäntilanteen ja fiiliksen mukaan.\nTällä hetkellä työn alla on mm. erillisen yhdistystoimintamme käynnisteleminen, josta kerromme ihan pian lisää! Meillä on mukana mahtavia tyyppejä ja tekijöitä, sekä vielä mahtavampia hankkeita aloitteilla niin Suomen kuin Ghanankin päässä. Blogi jatkaa vanhaan malliin aihealueesta toiseen hyppien ja erilaisia näkökulmia ottaen. Lisäksi Ghanaan kohdistuvaa matkailupuolta tulemme nostamaan esille yhä enemmän, koska meidän mielestä jokaisen villin, vapaan ja ajattelevan sielun pitäisi ehdottomasti lähteä kokemaan maa omin aistein, tuntemuksin ja elämyksin!\nJa sitten katse kohti ensi viikonlopun Maailma Kylässä -festareita. Yksi vuoden kivoimpia tapahtumia! Tulethan nykäisemään hihasta jos bongaat minut tai Marian ihmispaljouden joukosta!\nKiitollisin, onnellisin terveisin,


Minun taivaani: Saturday Surprise ♥\nSaturday Surprise ♥\nHei kaikki karvapallurat !\nIstun tässä Simon kanssa sohvalla ja juuriki loppui Liviltä Jutta ja puolen vuoden superdieetit. Fiilis oli kyllä ihan huippu, tällä kertaa laihdutustuskissa kiemurteli Laura, jonka asenne oli niin mahtava kaikkeen! Jotenkin sain jonkun ihmeen energiatulvan näin illasta ja tuli vaan sellanen fiilis että nyt kirjoitan jotain pientä.\nSimokin sanoo kaikille moi :>\nNyt mua kiinnostaa vaan toi karkki tossa naaman eessä :>\nTarkoitus ei siis ole kirjoittaa mitään ihme painonhallintakakkaa taas, koska oon jauhanu siitä asiasta tänään jo ihan tarpeeksi. Muutaman pienen jutun kyllä mainitsen: huomenna aamulla Fressille kokeileen Poltetta Hennan kanssa toista kertaa ja perjantaina kokeilen ekaa kertaa elämässäni Joogaa ! Ootan joogaa ihan into piukeena, harmitti kun en päässyt kokeilemaan sitä jo viime viikolla töitten takia. Nyt otan siitä kaiken irti.\nMaanataina olin ekaa kertaa pilateksessa. En ees tienny millanen koko pilates alunperinkään on, mutta pikkuveljen kanssa soiteltiin ennen tunnin alkua ja hän kertoi sen olevan syvien lhasten venyttelyä. Tuli vähä sellanen Fuuuuu-fiilis, koska mulla on ollut selkä kipeenä (oikeenpuoleinen kylki lapaluun alapuolelta kylkeä kohden ja alaspäin) viikonlopusta asti. Päätin silti mennä kokeilemaan ja aluksi sattuikin kun haettiin oikea seisontaryhti ihan tunnin alussa.\nJossain vaiheessa tuntia mentiin selälleen ja venyteltiin sieltä lihaksia. Enää ei sattunut niin pahasti, varsinkin kun yhdessä liikkeessä mentiin "muna-asentoon" eli siis selältään halattiin omia jalkoja ja kieputtiin puolelta toiselle ja siitä sitten ylös istumaan. Selkä natisi ja krutisi niinku näkkärin katkaisis, mut sit helpotti ihan mielettömästi! Ei siis turha tunti laisinkaan! Tiistaina selkä oli entistäkin ehompi, mutta tänään taas se töissä muutamaan otteeseen puutui. Tarttis vissiin tehä jotain?\nJoka tapauksessa, tulin tänne siis kirjoittelemaan viime viikonlopusta, joka ei tosiaan mennyt ihan suunnitelmien mukaan. Lauantaina tuli lähdettyä baarissa käymään ja kokeilin ekaa kertaa Tampereen reissulta ostamaani mekkoa. Vielä jonkin verran painoa pois niin johan näyttää entistä paremmalta päällä :) ! Tässä siis viikonlopun antia:\nJussi-boi ja mun uus tukka! En osaa oikeen ees päättää tykkäänkö vai en :D\nJussi arvostaa :D\nJaana ja tukkatuhero roikkuu vessasta. Voin ihan kuulla miten Jaana huutaa\n" Mitäääääääääääää?" :D\nMitä se äiti oikein juo?\nOn se jännä kun mun kamerasta aina löytyy näitä random pose-kuvia :D ♥♥♥\nMaistoiko Simokin jotain kattia katalampaa?\nNaniiiii ! Miks me ei n nähä useammin vaikka asutki niin lähellä ?!\nJussi boi ja Fuuu-face "Olet juuri voittanut kuskinreissun tälle iltaa" :D\nJa meikä-poika uudessa mekkosessa. Olishan noita kuvia ollu, mutta\nkaikissa muissa naama oli sitä rataa että Ei Kiitos julkaisuun,\njoten siksi tällänen härö asento..\nTuossa nyt oli joitain kuvia siltä iltaa. Jasminalle ja Jaanalle erityis-kiitos kun tulitte oikein molemmat yhtä aikaa kyläilemään ♥ ! Viimeks nähny uutena vuotena ni alkoikin olla jo ikävä ♥♥ Ja tietysti kiitosta Jussille, Mikolle ja Janille :3\nRunosuonen pitäis vielä sen verran kukkia, että kirjoittelisin työhakemuksen. Ärsyttää vaan niin suunnattomasti, kun mulla ei ole tulostimessa mustetta et sais kopsittua työtodistuksia. Argh. Noooh, josei muuta niin käyn pikkuveljen luona joku päivä kyläilemssä ja lainaan sen kopiokonetta. Pitäkää sormet ristis et kävis tuuri :)\nNyt kuitenkin muita juttuja tälle iltaa. Katselemme seuraavalla kerralla ;)\nkirjoitti Juillet klo 22:48\nTunnisteet: Bileet, Kivat Jutut, Kännääminen, Lemmikit, Ystävät\nValonia 31. tammikuuta 2013 klo 11.28\nHitto nainen sä näytät kyllä hyvältä! :)\nTiina Kalla 1. helmikuuta 2013 klo 5.25\nvoijjee sä se vaan kutistut ja kutistut! pitääs hei kaffitella taas tai mennä salille tai mitä vaa! ja toi tukka on kuul, mulle kans :) ookko hei tarkka värjäämään? saisit vetää mulle toisen puolen mustaksi :D


Vikki kuvailee: Patsaspuisto\nEilisen reissun toinen kohde oli Parikkalan patsaspuisto. Paikka on aivan 6-tien vieressä.\nParikkalalaisen Simpeleen paperitehtaan prässimiehen Veijo Rönkkösen (1944-2010) erakoituneen ITE-taiteilijan koko elämänmittainen työ.\nEnsimmäinen betoninen patsas on valmistunut 1961. Lähes viidenkymmenen vuoden uurastuksen tuloksena teoksia ehti syntyä viitisensataa.\nSanotaan että suurin osa patsaista oli vaivoin peiteltyjä omakuvia.\nPuistossa voi tavata monia kansallisuuksia, intialaisia hillittyjä hinduja, afrikkalaisia, kreikkalaisia jne. Lähes kaikilla näistä hahmoista on tekohampaat, joka näyttävät aika huvittavalta, oppaassakin sanotaan että hahmot näyttävät näissä proteeseissaan aika groteskeilta :)\nTaiteilijan koti oli keskellä tätä puistoa. Hän on itse sunnitellut ja toteuttanut ympärillä olevan puutarhan. Kasveja arvioidaan olevan 500 lajia. Viljeltyjä sekä luonnonvaraisia, Parikkalan alue kuuluu Sortavalan lehtometsävyöhykkeeseen joten ilmasto on suotuisa kasvien menestymiselle. Jopa useissa patsaissakin on kukille suunniteltu paikkansa.\nVilli puutarha elää omaa elämäänsä.\nPuistossa on betonilaatoista tehtyjä polkuja, joissa on taiteilijan jalan ja kädenjälkiä näyttämässä kulkusuuntaa, On toivottavaa ettei poluilta poiketa.\nPuiston keskellä on Joogatarha jossa on 250 joogaavaa hahmoa. Rönkkönen oli suuri joogaaja hänen sanotaan hallinneen kaikki kuvaamansa asanat.\nOsaa patsaitten betonipinnasta peittää sammalet ja jäkälä. Se näyttää tässä kaiken rehevyyden keskellä ihan hauskalta.\nJoogatarhaa sanotaan alueen henkiseksi keskukseksi.\nRönkköstä pidettiin pidättyvänä henkilönä jonka elämänilo löytyi vähitellen.\nViimeisenä kesänä valmistui monien vuosien työ, satakunta lasta käsittävä paraati.\nTaiteilijan äkillisen kuoleman johdosta käytiin kovasti keskustelua puiston kohtalosta.\nPuiston uusi omistaja on teollisuusneuvos Reino Uusitalo ja erinäisin järjestelyin tulevaisuus on nyt turvattu ja patsaspuisto on pysyvästi avoinna yleisölle.\nIhan huikea retki kun ei tiennyt yhtään tuleeko vastaan musliminainen, Väinämöinen, kameli vai mitä!\nSirpa 6. heinäkuuta 2012 klo 18.41\nOnneksi patsaspuisto säilyi. Etenkin nuo joogaajat näyttävät hauskoilta, sammaleet pään päällä.\nVikki 7. heinäkuuta 2012 klo 10.20\nLehtikirjoittelua oli aika pitkäänkin ennenkuin asia ratkesi. Puistoon ei ole mitään pääsymaksuakaan vain vieraskirjamerkintää toivotaan.\nTiitsa 6. heinäkuuta 2012 klo 21.47\nTodella mielenkiintoisia. Betonista tuollaisia patsaita, väkisinkin tulee mieleen, tekniikka...miten ihmeessä.\nUskomattomia töitä, hienoa, että puisto säilyi ja säilyisi jatkossakin.\nVikki 7. heinäkuuta 2012 klo 10.24\nPuistossa käy onneksi paljon matkailijoita, bussilasteittain ja ihmisiä ympäri maailmaa. Vaikuttaa siltä että tämä nähtävyys säilyy. Liittyisin heti vapaaehtoiseksi työntekijäksi ellei tuo matka rajoittaisi.\nHelmilankaa 7. heinäkuuta 2012 klo 21.06\nTämä olikin mielenkiintoinen juttu. Varmasti mieleenpainuva kokemus käydä itse paikanpäällä katsomassa.\nVikki 9. heinäkuuta 2012 klo 16.30\nSe oli mielenkiintoinen kokemus!\nSeuraavan kerran varaan paljon enemmän aikaa.\nPipsa-Pippuri 7. heinäkuuta 2012 klo 23.31\nAika uskomaton paikka, en tiennyt tuollaisen olemassa olosta mitään, vaikka olen kaakosta kotoisin. Taiteilija on ollut todella ahkera, kun on ehtinyt tekemään kaiken tuon ja puutarhankin ympärille.\nVikki 9. heinäkuuta 2012 klo 16.42\nKävin joskus monia vuosia sitten paikkaa katsomassa mutta en muistanut ollenkaan tätä puutarhan upeutta, siis tätä lähes villinä rehottavaa upeutta!\nOppaasta käy ilmi että tämä on ollut erakoituneen miehen koko maailma, patsaat ja puutarha.\nLolde 9. heinäkuuta 2012 klo 11.30\nEn ole ennen moisesta kuullutkaan. Aika vekkulin näköinen paikka. Täytyy varmaan itsekin käydä tuolla, mikäli satutaan lähistöllä olemaan. :)\nVikki 9. heinäkuuta 2012 klo 16.44\nSe paikka on yllätyksiä täynnä, tuntuu että olisi voinut ottaa sen 500 kuvaa mikä määrä patsaita suurinpiirtein on :)\nMags 9. heinäkuuta 2012 klo 22.37\nTämä patsaspuisto oli suosikkikohteeni (ja poikien kanssa -kohteemme) kesäisin, silloin kun asuimme Savonlinnassa ja Punkaharjulla! Huikea paikka! Kiitos runsaista kuvista :-)\nVikki 10. heinäkuuta 2012 klo 16.34\nVoin hyvin kuvitella miten tämä paikka ruokkii lastenkin mielikuvitusta. Täytyy ottaa tämä käynti kesäperinteeksi myös tuon puutarhankin takia!\nKipene 18. heinäkuuta 2012 klo 11.55\nMainio kuvareportaasi. Itse on tullut käytyä Alpo Jaakolan patsaspuistossa Loimaalla, mutta nyt heräsi hinku lähteä Parikkalan suuntaan. ITE-taitelijat ovat heikko kohtani.\nVikki 21. heinäkuuta 2012 klo 9.07\nTämä on kyllä elämys ja jos vielä on "puutarhaihminen" niin elämys on täydellinen :)\nUskomaton elämäntyö yhdeltä mieheltä!


Nyytti -pellavapyyhe - Lilla Ilona\nEtusivu / Lapsille / Nyytti -pellavapyyhe\nPellavapyyhe vauvoille ja pikkulapsille. Kulmahuppu ja kätevä helmanlyhennysmahdollisuus. Koko 80 x 80 cm.\nNyytti -pellavapyyhe määrä\nTuotetunnus (SKU): 1115 Osastot: Lapsille, Sauna - ja kylpyhuonetuotteet Avainsanat tuotteelle huppupyyhe, kylpypyhe, lastenpyyhe, nyytti, Pellavapyyhe, pellavavohveli, pyyhe, vauvapyyhe\nNyytti-pyyhe on pääasiassa vauvoille tarkoitettu pellavapyyhe, mutta se käy hyvin myös hieman isommalle lapselle.\nKoko: 80 x 80 cm. Kulmahupun saa halutessaan ilman pitsiä (jos haluat ilman pitsiä, mainitsethan siitä tilauksen lisätiedoissa). Pyyhe ripustetaan helmassa olevasta ripustuslenkistä, jotta huppuosakin kuivaa paremmin. Vauvan kasvaessa taaperoikään voi helmakulman ”lyhentää” solmimalla kankaaseen kiinnitetyn pellavanyörin kiinni ripustuslenkkiin – näin helma ei laahaa maata ja kastu. Kuvasta poiketen kiinnitysnyöri on pyyhkeen ulkopuolella, jolloin taitettu helma ei aiheuta kompastumisriskiä.\nOsassa tuotekuvista on Nyytin kaverina Hiippaliina -pyyhe sekä Luonnonystävän pyyhe.\nPellavan hoito-ohjeet: Pesu 40 – 60 asteessa, kevyt linkous, ei huuhteluainetta, kuosittelu muotoonsa kosteana, kolmen pisteen silitys. Pellava on materiaali, joka vain paranee ajan myötä. Kaikki käyttämäni pellavakankaat on valmistettu ekologisesti kasvaneesta kuidusta Öko-Tex 100 -standardin mukaisesti eli toisin sanoen nämä kankaat eivät ole myrkkyjä nähneet.\n”Minä rakastan sinua pikkuinen, tähtisilmäni, aurinko aamujen. Sinun hymysi ihana valloittaa, sinut vasten rintaani painaa saan. Olet aarteeni, nyyttini pieni.”\nBirdie -tuttinauha, sinisellä helmellä\nBirdie -purulelu, pinkki\nAnkkaystävä, Keltainen Haave -pellavapyyhe\nTietosuojaseloste Toimitus ja tilausehdot\n© Lilla Ilona Tmi 2021 Y-tunnus: 2941660-8\nKatselet: Nyytti -pellavapyyhe 62,00 €


Hankkisinko taas taskulaskimen?\nVoin hyvin. Pieni stressi vaivaa ja estot, jotka haittaavat velvollisuuksien hoitamista. Mutta korvien välissä puhaltaa kuitenkin joitain raikkaita tuulia, raikkaampia kuin aikoihin. Tietynlaiselle kiltin, luottavaisen koulupojan asenteelle on nyt käyttöä ja nähtävästi muulloinkin.\nAsuin Otaniemessä viisi vuotta. Kävin eilen siellä toisen kerran viikon sisällä. Teekkarit vaikuttavat tänä päivänä kovin pieniltä. Mutta jos olisin kohdannut kymmenen vuoden takaisen itseni, olisin voinut olla ylpeä tämän hukkumisesta massaan (jos muodin muutokset huomioidaan). Arkkitehtiopiskelijan habitus on keskivertoteekkaria ryhdikkäämpi, mutta minä olinkin maalaistollo ja wannabe-nörtti.\nTKK:n verkkofasadi on kolkko, ja mitä verkonulkoiseen tulee, on myönnettävä. että kirjasto (kuvassa etualalla) on Aallon piirustuspajasta lähteneeksi aika kömpelö rakennus. Arkkitehtiosasto (siipirakennus, jonka sisäpiha on verhottu valkoisella marmorilla) on yhäti hämmentävä kokonaisuus. Ostarin laajennusosa (alhaalla oikealla, tietääkseni Elissa Aallon johdolla suunniteltu) on ankeasti detaljoitu möhkäle.\nOtsikkoon liittyen, tietääkö kukaan Macille ilmaisohjelmaa, joka korvaisi funktiolaskimen tai joka osaisi edes ottaa neliöjuuren annetusta luvusta? On tämä varsinainen humanistikäyttis...


Ympäristö: 6 Metsä- ja erätalous\n1 - 20 21 - 40 41 - 60 61 - 80 81 - 100 101 - 120 121 - 140 141 - 160 161 - 180 .......... 1581 - 1594\nMetsästysasetukseen muutoksia 2021 alkavana metsästysvuotena Valtioneuvosto on muuttanut metsästysasetusta. Asetusmuutoksilla tehostetaan hirvieläinten metsästystä, parannetaan saalistiedon laatua ja vähennetään itämerennorpan metsästykseen liittyvää hallinnollista taakkaa. Muutokset tulevat voimaan alkavalle metsästysvuodelle.\nTenojoen vesistöön esitetään lohen kalastuksen kieltoa kaudelle 2021– Mahdollisuuksia muun kalan pyyntiin lisätään Suomen ja Norjan väliset neuvottelut Tenojoen lohenkalastuksesta kalastuskaudella 2021 on saatu päätökseen. Yhteisessä neuvottelutuloksessa esitetään erittäin poikkeuksellista, koko Tenojoen vesistön sekä vuono- ja merialueen käsittävää kieltoa lohenkalastukseen kalastuskaudella 2021. Muiden kalojen pyynti kuitenkin jatkuu ja Tenolle esitetään tätä varten uuden tyyppistä vapakalastuslupaa.\nKennelliitto muistuttaa: Koirien kiinnipitoaika alkaa maanantaina 1.3.2021 Metsästyslain mukainen koirien kiinnipitoaika alkaa koko maassa maanantaina 1. maaliskuuta. Lain mukaan koirat on pidettävä kytkettyinä maaliskuun alusta elokuun 19. päivään asti.\nMETKA-työryhmä luovutti esityksensä uudeksi metsätalouden kannustejärjestelmäksi Metsätalouden kannustejärjestelmää pohtinut METKA-työryhmä luovutti perjantaina 29. tammikuuta esityksensä uudeksi metsätalouden kannustejärjestelmäksi maa- ja metsätalousministeri Jari Lepälle. Suurimmat muutokset koskisivat taimikon ja nuoren metsän hoitoa, suometsän hoitoa sekä metsätieverkostoa. Tuettavien hoitotöiden joukkoon luettaisiin jatkossa myös kulotus.


Ilotyttö paljastaa: Teinipoika tuli naista ostamaan: "Haittaako?"\nNyt on paljon asiaa, joten nopeasti ja pieneen koloon, niin saan sopimaan. Sanoi entinen poika.\nMua suorastaan järkytti viikonloppuna yksi juttu. Mulle tuli asiakas, mutta ei kuka tahansa. Hän oli todella nuoren näköinen poika, joka asiaankuuluvasti antoi mulle maksun käteen. Sitten hän jäi siihen ovelle vähän hämillään pyörimään ja kyseli että mitäs nytten.\nMä siihen sitten että no makkarin puolelle ja housut vaan pois. Hän siinä epäröi edelleen ja alkoi sitten hipsiä sänkyä kohti, kunnes mulla soi kilikalit päässä.\nMä kysyin että minkäs ikäinen sä mahdat oikein olla. Hän siihen että no 18. Mä sanoin että et varmasti ole. No, hän myöntyi ja totesi että 17. Mä vaadin nähdä paperit. Hän siihen että ei ole mukana mutta okei, hän on 16, haittaako.\nNo jumalauta kyllä haittaa, ainakin minua. Palautin rahat ja sanoin että mulla on ehkä yksi sääntö tässä maailmassa ja se on se että alaikäisiin en kuitenkaan sekaannu.\nEttä valitettavasti näin. Sanoin kyllä ymmärtäväni häntä siinä, että ensikokemus (sellaisesta varmaan oli kyse) on toki hyvä saada vanhemmalta naiselta, eikä hän olisi horon asiakkaana ensimmäinen ekakertalainen, mutta että kiitos nou tänk juu tällä kertaa.\nJäin miettimään asiaa ja olen vieläkin jostain syystä pyörällä päästäni. En tiedä oikeastaan miksi…\nNyt pitää sitten ihan miettiä tätä tarkemmin. Se on selvää ettei alaikäiseen joksi katsotaan alle 16-vuotias saa sekaantua, suojaikärajat kun huomioon ottaa. Mutta. Mites jos tällainen henkilö tulee ostamaan seksiä… Enpäs tiedä itsekään. Ainakin seksin ostaminen alle 18-vuotiaalta on kiellettyä laissa. Voiko sitten se olla, että alaikäinen saa OSTAA seksiä… Hmm… täytyy kysyä viisaammalta. No, ainakin mä torppasin sen.


Lukijalta: Usko, toiveet ja arvailu eivät riitä Espoon kaupunkisuunnittelussa – metroasemien ympäristöt johtavat pian 70-luvun massa-arkkitehtuuriin | Pääkirjoitus & mielipide | Länsiväylä\nEtusivu » Pääkirjoitus & mielipide 17.1.2021 11:30\nJos Espoo olisi ihminen, se kantaisi huolta itsestään. Ohessa lyhyitä, kriittisiä näkemyksiä Espoon kaupunkisuunnittelusta.\nUsko, toiveet ja arvailu eivät riitä kaupungin eikä sen rakennusten suunnittelulle.\nRakentamisen laadusta on epärealistista puhua, jos kopioidaan vanhaa, joka on osoittautunut virheelliseksi. Eikä virheiden suojelemiseen ole mitään syytä.\nEntiset kauneusarvot ja kestävät rakenneratkaisut tuhotaan kommentilla ”jokaisella aikakaudella on oma arkkitehtuurinsa.” Nyt se on ikkunalinjojen epäsymmetrisyys.\nMutta arkkitehtuuri ei ole kehityskaarensa päässä. Nykyarkkitehtuuria uhkaa muutos vanhanaikaiseksi muutamassa vuosikymmenessä. Siitä tulee äkkiä vastenmielisen epämuodikasta – kuten usein ennenkin.\nNäin ei tarvitse käydä – ei ainakaan, kun ei ole pakko. Ja miksi olisi?\nPurkubuumi herättää kysymyksen, onko jotain tehty väärin tai väärään paikkaan. Toimistokorttelit olivat aikansa arkkitehtuuria, mutta kauniiksi niitä ei voinut kehua. Espoon keskus epäkaupunkina on maankuulu.\nAsuntoja on tehty elementeistä, pohjaltaan lähes toistensa kopioina. Tehtiinkö liian suuria vai liian pieniä asuntoja, kukaan ei pysty vastaamaan. Tylsiä ne ovat – siis purkuun.\nKaavoitus on kaupungin yksinoikeus. Siitä ja sen ”väärinkäytöstä” aiheutuu pahimmillaan ismi-arkkitehtuuria ja tehokkuusluvun maksimointia. Alueen viihtyvyys jää eri taulukoiden jalkoihin.\nJulkisen rakentamisen soisi olevan esimerkkinä kestävässä ja kauneusarvoja korostavassa rakentamisessa. Valitettavan harvoin tämä on onnistunut.\nMonumentaalirakentaminen, joka unohtaa muut arvot, on tiensä päässä. Kaupunkimallien ja julkisivujen ulkoa kopiointi tuhoaa ajatuksen omaehtoisesta ja kotipaikkatunnetta luovasta rakennuskulttuurista.\nEspoossa on viehättäviä rakennuksia ja alueita, muun muassa kehittyvä pienimuotoinen Kauklahti, mutta kaupunkikokonaisuus on häilyvä. Metroasemien viereen nousevat pikku-city-pilvenpiirtäjien osametropolit karsivat toteutusvaihtoehtoja ja johtavat pian 70-lukulaiseen massa-arkkitehtuuriin.


Luonnostelua: Jos me\nLähettänyt Marko Laihinen kello 22.18\nPohjanmies 21. toukokuuta 2009 klo 21.53\nKoska maailman muuttaminen paremmaksi paikaksi perusihmiselle ei varmasti koskaan ole ollut vallanpitäjien päätavoite. Ja koska asiantuntijat eivät ymmärrä perusihmisiä eivätkä perusihmiset asiantuntijoita - ei maapallon eikä yksilötasolla. Asiantuntijat tulevat usein jälkijunassa; keksivät vasta vuosien pohdintojen ja epäonnisten kokeilujen jälkeen sen mikä maalaisjärjelle on selvää alusta alkaen..\nSiksi. Ja koska aniharvalla on aikaa ajatella muuta kuin perus- tai perusteettomia tarpeitaan. Ei tavallinen ihminen sorvin ääressä jaksa parantaa maailmaa.\nMarko Laihinen 22. toukokuuta 2009 klo 8.00\nNäen päivittäin niitä hienoja miehiä ja naisia jotka ovat todellakin jaksaneet parantaa maailmaa koko perkeleen ikänsä juuri sieltä sorvin äärestä. Jos ymmärtää asioiden tärkeyden, niin kyllä sitä aikaa sellaiselle aina löytyy.\nMutta aika on nyt toinen.\nOn tapahtunut latistumista ja asiat ovat karanneet perusihmisiltä. No, eräs poliittinen keino sekin; monimutkaistaa asiat niin ettei tavallinen hanu pysty muovaamaan sitä enää pääkopassaan ymmärrettäväksi.\nPohjanmies 22. toukokuuta 2009 klo 21.26\nNo juu - tavalliset ihmiset sorvin ääressä parantavat maailmaa juuri niin kuin pitääkin, eli sitä mikä on lähellä, mikä on mahdollista. Pieniä ja läheisiä asioita pystyy vielä järjestämään ja näkee myös tuloksen. Tällaisen minä ymmärrän ja tällaista olen myös sinulle esittänyt sanomalla että asioitten kasvaessa liian suuriin mittoihin ja suuriin yksiköihin, niihin vaikuttaminen muuttuu vaikeaksi ellei mahdottomaksi.\nTotesit silloin että asiat toimivat suurissa yksiköissä aivan samoin kuin pienissäkin, joten en katsonut aiheelliseksi väittää vastaan vaikka mielessäni kapinoinkin; kukaan ei enää pysty pääkopassaan muovaamaan asioita ymmärrettäviksi, oli sitten poliitikko tai tavallinen hanu...


Kohdeavustus kesän 2016 valmennusleirit Brahen Voimistelijat ry | Mikkeli\nKohdeavustus kesän 2016 valmennusleirit Brahen Voimistelijat ry\nRistiinan aluejohtokunta, kokous 10.8.2016\n§ 60 Kohdeavustus kesän 2016 valmennusleirit Brahen Voimistelijat ry\nBrahen Voimistelijat ry hakee tukea aluejohtokunnalta seuraaviin valmennus- ja leirikustannuksiin kesäkaudelle 2016;\n1. Voimistelupäivät Espoossa 11.6.2016. 17 voimistelijaa ja 3 valmentajaa osallistuu valtakunnalliseen akrobatiavoimistelutapahtumaan, jossa ristiinalaislapset esittävät ohjelmiaan pariakrobatiassa ja triona. Osallistumismaksu on 35 euroa/hlö. Yhteensä 595 euroa. Matkakustannukset bussilla tai henkilöautoilla on noin 800 euroa. Kustannukset 1395 euroa.\n2. Nuorten akrobatiavoimistelijoiden ja heidän valmentajilleen tarkoitettu harjoitus- ja koulutusleiri 2.- 3.7.2016 Tampereella. Leirin hinta on 80 euroa/voimistelija, valmentajille leiri on maksuton. Leirille on ilmoittautunut 5 voimistelijaa ja 2 valmentajaa, mutta määrä nousee mahdollisesti. Osallistuminen yhteensä 400 euroa. Matkakustannukset 460 euroa. Kustannukset yhteensä 860 euroa.\n3. UEG-kansainvälinen akrobatiavoimistelun valmennusleiri, jonne on valittu Brahen voimistelijoista 2 voimistelijaa ja 2 valmentajaa. Suomen kiintiö on 10 henkilöä. Kambfi, Bulgaria. Osallistumismaksu 300 euroa/ hlö, matkat 350 eur/hlö. Kustannukset yhteensä 2600 euroa.\nYhdistys hakee avustusta osallistumismaksuihin ja matkakustannuksiin ja summa on yhteensä 4855 euroa.\nValmistelutyöryhmä esittää, että aluejohtokunta ei tue tapahtumia, koska ne kuuluvat yhdistyksen yleiseen toimintaan ja aluejohtokunta on myöntänyt tukea jo tänä vuonna matkakustannuksiin.\n§ 61 Kohdeavustus - Mannerheimin Lastensuojeluliitto Ristiinan yhdistys ry\n§ 62 Kohdeavustus - Partiolippukunta Yöveden Waeltajat ry\n§ 63 Kohdeavustus - Ristiinan yhtenäiskoulun oppilaskunta\n§ 64 Kohdeavustus - Kulttuuriyhdistys Mäki, pelto ja metsä ry\n§ 65 Kohdeavustus - Vitsiälän kyläseura ry\n§ 66 Avustushakemus leikkikentän ylläpitokuluihin kesä 2016\n§ 68 Tiedoksi


bluetooth Arkisto - Metropoli.net\nMitä ihmettä ovat luujohdinkuulokkeet?\nLuujohdinkuulokkeet rantautuivat Suomeen, mutta mistä ihmeestä oikein on kyse? Ulkoliikunnassa hyvät ja laadukkaat urheilukuulokkeet ovat vertaansa vailla. Urheilukuulokkeilta myös odotetaan monenlaisia muita ominaisuuksia hyvän äänenlaadun…\nNäppärää – etähallittava Bluetooth-riippulukko\nOvatko pyörän tai veneen lukon avaimet taas kateissa? Ei hätää, sillä nyt voit heittää avaimet nurkkaan ja hallita riippulokkojasi etänä. Pohjoismainen kulutuselektroniikan tarviketoimittaja Aurora Group on tuonut myyntiin maailman…


Saaripalsta: Uusia kukkia ja kissanviiksiä\nUusia kukkia ja kissanviiksiä\nTänään on sadepäivä, ja nyt taivaalta näyttää tupruttavan jotain valkoista hyhmää. Ei siis ole ulkoilupäivä, mutta eilen aurinko onneksi vähän näyttäytyikin, jolloin säntäsin heti ulos.\nPieniä jääkurjenmiekkoja käy sääliksi, sillä joku kaivaa niitä säännöllisesti maasta, jopa keskellä talvea. Olen sitten istuttanut niitä uudestaan sitä mukaa kuin olen kyennyt.\nMutta nythän niillä näyttää olevan runsaasti jälkeläisiä! Kukkia saa vielä odottaa. Odotan malttamattomana myös viime syksynä istutettuja kalpeankeltaisia Iris winogradowii -miekkoja, mutta ne kukkivatkin ilmeisesti vasta toukokuussa. Ihan kohtahan on huhtikuu, mihin ihmeeseen maaliskuu on hujahtanut!\n(EDIT. Luin juuri, että jos jääkurjenmiekan sipulit on istutettu liian pintaan, ne vain tekevät runsaasti sivusipuleita eivätkä kuki. Näin on takuulla käynyt tuosta lehtimassastakin päätellen, kun olen tökännyt ylös kaivetut sipulit uudestaan maahan. Täytynee mennä tuonne sateeseen, ne täytyy heti saada syvempään! Moro!)\nEnsimmäiset rohkeat pikkusinililja 'Rosean' kukat ovat avautumassa.\nUusia kukkanuppujakin on pulpahtanut pinnalle. Tämä on pikkutulppaani. Sen vieressä on jonkun sipulikukan siementaimia, olisiko pikkusinililja, se siementää ihanan ahkerasti. Pikkusinililjat ovat nuppuisina ylisöpöjä, kun kukat ovat järjestyneet tiheiksi pötköiksi suojaan lehden uraan.\nTaimilla ei ole hätää, sillä Ransu valvoo!\nTätäkään ei syödä, joko siksi, että tämä kasvaa aivan kuistin portaan kupeessa – se ei kyllä estä peuroja syömästä kuunliljoja – tai siksi, että tätä ei tosiaankaan syödä. Kevätlumipisara on ehkä kaikkein ihanin kevätkukka, kun se on näin aikainenkin. Jos ihanimmaksi ei lasketa kurjenmiekkoja... tai tulppaaneja... tai pikkusinililjaa ja sinikevättähteä... esikoita... lumikelloja... narsisseja...\nKevääseen kuuluu sekin mahtava puoli, että muuttolinnut saapuvat. Katselimme kyläniityllä kailottavia kurkia Ransun kanssa ikkunasta, yritin samalla ikuistaa Ransun Dalí-viikseä. Näkyykö?\nTai ehkä erottuu tässä vähän paremmin?\nJoka tapauksessa minä, Manulsson ja Panttersson toivotamme kaikille pikaista auringon paluuta!\nAI NIIN! Unohdan aina kriittisellä hetkellä, mutta nyt muistin! Sain ihanan ilahdutushaasteen Pikkuisen puutarhan Sametti Hortensialta. Lämmin kiitos!\nLähetän haasteen eteenpäin Tylsälle Mörököllille!\nJääkurjenmiekka – Iris danfordiae\nKevätlumipisara – Leucojum vernum\nPikkutulppaani – Tulipa biflora\nLähettänyt Saila klo 16:51\nTunnisteet: blogit , iris , kissat , leucojum , scilla , tulipa\njori 30 March 2015 at 17:43\nOi, oi mitä ihanuuksia jälleen. Noita kevätkurjenmiekkoja ja muita kevään ihanuuksia pitää kyllä meidänkin ruveta keräilemään. Tämä kevät kun tuntuu olevan tuskaa, kun omassa puutarhassa ei juurikaan tapahdu mitään. Onneksi pääsee aina tarpeen vaatiessa tänne ihastelemaan uusia tulokkaita =)\nSaila 30 March 2015 at 17:57\nAikaisimpia kevätkukkia ei voi olla liikaa! Eikä niitä ikinä ole edes riittävästi. Kannattaa tosiaan satsata niihin.\nSuvikummun Marja 30 March 2015 at 18:14\nOvatpa sieviä nuo kevätlumipisarat, mulla taitaa ehkä olla jossain suvilumipisaraa (leucojum aestivum) kasvamassa.....\nMeillä ei kyllä tapahdu pihalla minkäänlaista edistystä, nytkin sataa räntää taivaan täydeltä yäks!!!\nMutta kävinkin tänään pikimmiten töissä. Siellä on niin kevät! Pelakuut kukkivat, paitsi että niitä ekoja kukkia ja nuppuja juuri katkottiin siellä.\nRansun Dalit erottuu oikein hienosti!\nSaila 30 March 2015 at 18:32\nKevätlumipisara on ihanan aikainen, mulla ne kasvavat sellaisessa paikassa, että jos on luminen talvi, ne eivät kuki pitkään aikaan, kun talon pohjoispuolella lumi sulaa niin hitaasti. Mutta tällaisena normaalitalvena (toivossa eletään, että lauhat talvet jäävät tavaksi ;-)) se kukkii ihan ensimmäisten joukossa!\nYök räntää. Täälläkin on tullut jotakin koko päivän. En viitsi hakea hellapuitakaan lisää ulkoa, palakoot nyt loppuun ja loppuilta mennään pattereilla. Puut kastuisivat litimäriksi matkalla sisään!\nTaru 30 March 2015 at 18:18\nHetken mä ehdin olemaan järjissäni, mutta sitten se taas laittoi ton Dali-viiksen !!! Iiiiikkkkkksssssss, se vaan on niin persoonallinen ja söpö <3\nSaila 30 March 2015 at 18:33\nTuossahan kiteytit näppärästi koko Ransun: persoonallinen ja söpö. Ai niin, ja hassu, ihan kuin se viiksikarvakin. Mutta toisin kuin viiksikarva, joka on pitkä, on Ransu ihan mamman pieni ;-)\nMyrsky ja Minna 30 March 2015 at 18:57\nKyllä Dali bongattu! Ja meillä maa on valkeana:(\nSaila 30 March 2015 at 19:11\nTiina 30 March 2015 at 19:03\nHyi olkoon, täälläkin tulee melkein vaakasuoraan jotain rännä sekaista möhnää! :/ Dali erottuu varsin hyvin kuvista ;) Kevätlumipisara on ihan ylisöpö ja siinä on sitä jotain, olisko ne nuo kellertävän vihertävät pilkut...\nSaila 30 March 2015 at 19:13\nKevätlumipisarassa on tosiaan hirmu nätit kellomaiset kukat, ja nuo pirteät pilkut!\nEi kyllä tee mieli mennä yhtään ulos, vaikka pitäisi kompostiämpäri viedä ja hakea polttopuita. Yöööh. Ehkä huomenna...\nTylsä Mörökölli 30 March 2015 at 19:20\nMiten ihania kukkia! Nuo lumipisarat ovat lellikkejäni, toivottavasti lisääntyvät meilläkin. Kiitos haastamuksesta! Ilahduin jo pelkästä tiedotteesta, joten kyllä ilahdutti. Piti lukea muutamaan kertaan, että ymmärsin. Tässäkö vinkkaan, mitä toivoisin ....vai siinä haasteessa? Mullakin on sulle yksi juttu, mutta täytyy odotella säiden lämpiämistä ;)\nSaila 30 March 2015 at 19:39\nNo tuota... voit kyllä vinkata tässäkin. Tarkastan, onko mulla sun osoite... onpa kyllä tallessa! Joten sitä sun ei tarvitse lähettää, ellette ole muuttaneet, ja jotenkin oletan, että ette ;-)\nMutta jos haluat privaatisti jotain toivoa, voit lähettää sähköpostia: saila(at)elsanlempituoli.fi\nTai sitten lähetän sulle ihan mitä mieleen juolahtaa!\nbetween 30 March 2015 at 20:01\nKevätlumipisara on ihana, etenkin nuo pienet keltaiset kuviot valkoisissa terälehdissä. Tämä ihanuus kirjautui juuri vinkkivihkooni.\nNyt näkyi daliviikset hienosti. Joko olet ostanut Ransulle viiksivahaa?\nLuin muuten laihdutushaaste ja kummastelin, joko puutarhablogeissakin on alettu laihduttamaan. Onneksi sentään ei.\nSaila 30 March 2015 at 20:16\nKannattaa hankkia, jos vain jostain löytää! Kesälumipisaraa on paljon yleisemmin myynnissä. Kerran ostin sipulipussin, jossa luki kevätlumipisara, mutta siinä oli kesälumipisaran kuva. Mietin, mitähän siitä tulee. Kesälumipisaraa tuli.\nEn tiedä, tarvitseeko yksi viiksikarva vahaa :-D Kaikki muut sojottavat kissamaisesti sivuillepäin, paitsi tuo yksi dalimainen karva.\nLaihdutusta ei varmaan tarvii, kun kohta maanmyräyskausi käynnistyy todella, niin eiköhän me saada liikuntaa kaikkien dieettien edestä.\nKivipellon Saila 30 March 2015 at 20:08\n...luin aluksi että teillä sataa jotain tyhmää taivaalta, vaikka olikin hyhmää, meilläkin sataa tyhmää ja paljon! Georget ovat melkein lumen peitossa ja virvaliljasta vain näkyy sininen nuppu lumesta, pah! Lumipisaroita laitoin jonnekin, en muista minne, nousevat varmaan joskus...mutta laitan niitä lisää jonnekin mistä ne löydän helpolla. Nuo vaaleanpunaiset Roseat, ihania! Meilläkin pikkutulppaanit vähän uskaltavat nostaa versojaan. Ransun viikset ovat upeat, paistaako Mustin turkkiin aurinko...näyttää niin siliteltävän ihanalta?\nKatja 30 March 2015 at 20:12\nDali-viiksi on charmikas. Almalla on hauskasti yksi viiksikarva valkoinen, ja muut mustia.\nSaila 30 March 2015 at 20:28\nHassuja nää yksilöviikset!\nKivipellon Saila 30 March 2015 at 20:13\nOnko Sinulle tullut kommenttipuskuri...juuri kirjoitin ja sitten PAM...kaikki hävisi, yritän nyt uudelleen... luin siis että teillä sataa jotain tyhmää ja olikin hyhmää, meillä sataa tyhmää ja paljon! Georget värjöttelevät hangessa avautuvaa kukkaa myöten ja virvaliljasta näkyy vain sininen nuppu, pah! Ihania nuo kevätlumipisarat, laitoin niitä jonnekin mutta en muista minne, laitankin ne uudelleen tilauslistalle, söpöjä, samoin kuin nuo Roseat! Ransulla on upeat dalit, näkyy hienosti, paistaako Mustin turkkiin aurinko...on niin silitettävän näköinen?\nKivipellon Saila 30 March 2015 at 20:14\nNo nythän tuo bloggeri ihan kiusoittelee...ensin delaa ja sitten kuitenkin laittaa tekstin...\nSaila 30 March 2015 at 20:30\nBlogger tosiaan oikuttelee, jouduit kirjoittamaan koko kommentin uudestaan, äh!\nVoi kamala tätä keliä. Täällä sentään tullut vain vettä tai hyvin märkää räntää.\nMusti lojuu puolittain auringossa, tai lojui, jonain päivänä kun aurinko paistoi.\nMaarit 30 March 2015 at 20:51\nIhana kevätlumipisara! En ole nähnyt noita myynnissä missään:(\nSaila 30 March 2015 at 20:56\nEi noita jostain ihmeen syystä tunnu ikinä olevan myynnissä! Omani sain Aarno Kasvilta.\nIrene 30 March 2015 at 21:16\nTuo vaaleanpunainen pikkusinililja on nuppuisena kuin koru.Olet löytänyt niin paljon näitä aikaisia sipulikasveja. Kevätlumipisara keltapilkkumekkoineen on soma. Minulla on sitä kesälumipisaraa. Sitä saa odottaa niin pahuksen kauan. Syksyllä kyllä hommaan näitä aikaisia pikkusipuleita. Eihän tästä keväästä muuten selviä millään.\nSaila 30 March 2015 at 21:31\nKauheeta tuollainen sääoikku kesken kasvihuoneen siivouksen! Yh-hyh. Ei tätä tosiaan kestä ilman pikkuisia ilonaiheita. Käyt syksyllä lukemassa mun tän maaliskuun postaukset, tässä ne kaikkein aikaisimmat sipulikukat on jo tulleet luetelluiksi. Näsiä ei mulla edelleenkään avaa kukkiaan, vaikka on kukkinut Kaisaniemessä jo noin kuukauden! Ja taikapähkinä on hengissä, mutta ei kuki tänäkään vuonna. Sinivuokot näyttävät kukkivan jossain Lohjan seudulla, mutta mulla ne kukkivat aina vähän myöhemmin.\nTainaT 30 March 2015 at 21:18\nKaikkea ihanaa sulla sieltä taas piipailee näkyviin. Täällä näkyy vaan valkoista peetä joka sataa tuolta taivaalta..\nInhottava, valkoinen Pee!\nSirpa ja Kollo 30 March 2015 at 21:19\nToivotaan kevätauringon palaavan pian - sen lämpöä on ikävä! :)\nSaila 30 March 2015 at 21:32\nKyllä! Kissojen ja meidän, kaikkien.\nkosotäti 31 March 2015 at 08:47\nOnneks siulla kukkii vaikka mitä ihanaa, niin myö takatalvesta kärsivät saadaan ihailla näitä kuvia.\nTällästä lumimäärää ei ollu koko talvessa kun on nyt, onneksi en ottanut magnolian päältä talvipeitteitä pois, ois raukka paleltunu.\nSaila 31 March 2015 at 09:57\nNo voihan pee. Onneksi magnolialla on peite! Vaikka lumi ei välttämättä kauhean kylmää olekaan. Ei taida olla purevat pakkaset teilläkään päin? Meillä ollaan juuri ja juuri plussalla yöt ja päivät.\nTuire 31 March 2015 at 16:54\nIhana tuo rosea! Niin kauniita kukkasia sinulla! Mullakin krookukset jo pistivät esiin ja kevätkaihonkukkat olivat aloittaneet kasvua. Ja tänään sain lapioida kunnon painavan kasan loskaa päälle kun ei se muuallekaan mahdu. Kyllä harmittaa. Tulisipa aurinko ja sulattais äkkiä pois!\nSaila 31 March 2015 at 17:30\nToivotaan, että loska sulaa nopeasti. Aurinko on tosiaan ihana juttu! Tänään se välillä näyttäytyi ja nyt tuli oikein kunnolla esiin, ihana ilta tulee!\npioni 31 March 2015 at 19:01\nJoo, nyt näkyy ;) viiksikarva siis, se on aika hieno!\nSaila 31 March 2015 at 19:34\nSe on aika hassu, yhtä pitkä kuin muutkin viikset, mutta on päättänyt kaartua ylöspäin. Toisella puolella ei ole samanlaista.\nMutajuttuja ja aurinkoa\nUusia versoja bongattu ja kissakuvia yleisön pyynn...\nEiliset kurjenmiekat ja sadepäivän kuulumisia\nSamettihortensian töppönen ja päiväkahvit Ransun k...\nVäärinkäsityksen oikaisu ja talventähtiasiaa\nPäivän pamaus ja muut uutiset\nUutisia Puutarhapalstalta ja Ransun mielipide


Ajankohtaista – Sivu 9 – Novetos\nNovetos kumppanina TEMin esimiesten valmennuksissa\nMinisteriön esimiesvalmennusohjelma polkaistiin käyntiin innostuneissa ja odottavissa tunnelmissa 3.4.2014. Kolmen moduulin setin käyvät läpi kaikki kehityskeskusteluja käyvät esimiehet, joita on TEMissä noin 60. Mahdollisuus keskusteluun ja kokemusten jakamiseen kirvoittivat heti osallistujilta kiitosta.\nNovetoksen valmentama HUS:n yksikkö sai ministerin tunnustuksen\nSosiaali- ja terveysministeri Paula Risikko myönsi Novetoksen valmentamalle HUS:n Jorvin sairaalan päiväkirurgian osastolle tunnustuksen vetovoimaisesta sosiaali- ja terveydenhuollon työpaikasta. Päiväkirurgian osasto oli yksi niistä 12 organisaatiosta, jotka ovat luoneet henkilöstön työhyvinvointia ja sitoutumista työhön lisääviä työtapoja. Ministeriön ja Työterveyslaitoksen tiukan seulan läpikäyneet organisaatiot nimettiin helmikuun lopulla.\nKohti Euroopan parasta työelämää!\nYhteiset työelämäarvot ovat perusta, jolle työelämämme rakentuu. Hyvien, yhteisesti jaettujen työelämäarvojen varassa työelämästämme voi tulla Euroopan parasta. Jokainen voi olla mukana perustustyössä osallistumalla keskusteluun hyvistä arvoista ja ottamalla ne omiksemme. Jokainen voi vaikuttaa yhteiseen arvomaailmaan ja olla mukana rakentamassa kestävää huomista – Euroopan parasta työelämää vuoteen 2020 mennessä!\nNovetos muutti Keilaranta 1:een\nNovetoksen käynti- ja postiosoite on muuttunut Helsingin Bulevardilta Espooseen osoitteeseen Keilaranta 1. Uusi osoitteemme 2.9.2013 alkaen:


Harjunen, Antti-Jussi (2012)\nTämän opinnäytetyön tarkoituksena oli laatia Insinööritoimisto SRT Oy:lle rakennekirjasto asuinkerrostalojen rakennesuunnittelua varten. Ennen detaljit ja rakennetyypit kerättiin aikaisemmin suunnitelluista kohteista tai piirrettiin kokonaan uudelleen, mikä aiheutti lisää työtä. Kirjaston luontiin käytettiin AutoCAD-ohjelmaa. Tutustumalla aikaisemmin suunniteltuihin ja toteutettuihin asuinkerrostalojen rakennepiirustuksiin saatiin hyvä pohja kirjastolle ja laaja käsitys kohteiden vaatimuksista. Rakennedetaljien ja rakennetyyppien piirtämiselle laadittiin reunaehdot, jotka määrittelivät mm. piirtämisessä käytetyt tasot, viivojen leveydet ja tulostusasetukset.\nTutkimalla rakennusmääräyksiä saatiin lähtökohtia suunnittelun laadulle ja vaatimuksille. Samalla kerättiin rakenteille asetettuja vaatimuksia. Rakennustiedon ja eri valmistajien ohjeisiin tutustumalla saatiin selkeä kuva rakenteiden oikeaoppisesta suunnittelusta ja toteutuksesta.\nTuloksena saatiin rakennekirjasto, jonka etuina on helppokäyttöisyys, suunnittelijan tar-peiden huomioinen ja keskeisten detaljien ja rakennetyyppien löytyminen samasta paikasta. Jatkossa kirjastoa kehitetään määräysten ja rakentamisen laadun muuttuessa.


babyJem kertakäyttöiset WC-istuinkotelot 10 kpl | pinkorblue.fi\nbabyJem kertakäyttöiset WC-istuinkotelot 10 kpl\nLisää tuotteita valmistajalta BABYJEM Lisää WC-istuimet\nLapsesi voi käyttää babyJem-WC-istuimen suojuksia epäröimättä julkisiin käymälöihin.\nKotelot mahtuvat taskuun ja ovat käytännöllinen seuralainen. Leveät reunat estävät suoran kosketuksen wc: hen. Lapsesi maksimaalinen suoja ja hygienia on taattu.\nValkoinen värikkäillä kuvioilla\nKaikkien wc-tilojen yleiskoko\nLeveät reunat suojaavat bakteereilta ja bakteereilta\nKäytännöllinen koko tien päällä\nMuutosehdotus tuotteeseen A281611\nAsiakkaidemme tuotearvostelut: babyJem kertakäyttöiset WC-istuinkotelot 10 kpl


Samsungin 75 tuumainen Micro LED TV – Pyydysmaki.net – Peli- ja teknologia blogi\nHomeBlogiSekalaisetSamsungin 75 tuumainen Micro LED TV\nKuten kuvasta näkyy niin aion alkaa raportoimaan myös enemmän teknologia uutisia kuten TV-teknologiaa koskevia tapahtumia ja innovaatioita. Televisiotekniikka on kuitenkin aika olennainen osa myös pelaamista. Otetaan tässä pieni katsaus Samsungin jo vuosi sitten CES-messuilla esittelemään “The Wall” Micro LED -televisioon, joka tänä vuonna CES-messuilla sai jo koteihinkin sopivan 75 tuumaisen mallin.\nSamsungin 75″ Micro LED -TV näyttää pieneltä isolla seinällä. Kuvittele oma televisiosi ja vertaa siihen 75 tuumaista.\nMikä tekee Micro LED:stä mielenkiintoisen?\nOn olemassa monta erilaista tapaa toteuttaa televisio/monitori eli kuvaruutu. Näitä ovat esim. ennenvanhaan pitkään hallinnut CRT (Cathode Ray Tube), sen jälkeen ensimmäisistä litteistä tai ns. taulutelevisioista tuttu LCD (Liquid Crystal Display), plasma, LED LCD (Light Emitting Diode Liquid Crystal Display) eli LED-taustavalaistu LCD sekä OLED (Organic Light Emitting Diode). Mm. TCL on tuomassa markkinoille myös Mini LED -teknologialla varustettuja televisioita. Näitä ei pidä sekoittaa Micro LED:n kanssa.\nMicro LED, joka siis nimensäkin perusteella edustaa myös LED:iä, mutta mikroskooppisen pienessä mittakaavassa. Eli jokaista television pikseliä edustaa oma LED.\nTämä teknologia on tuomassa televisiomarkkinoille television, jossa on OLED-teknologian hyvät puolet. Eli täydellinen musta ja tätä myöden loputon kontrasti, mutta ilman OLED-tekngologian huonoja puolia. Eli orgaanisen luonteensa ansiosta riskiä kuvan kiinnipalamiseen (burn-in), josta myös plasma ja CRT kärsii tai kuvan retentio (image retention). Eli kuvan väliäaikainen jäätyminen paikalleen, sekä ei-orgaanisen teknologian lyhyempää elinkaarta. Vielä viimeisenä OLED:n kohtalaisen heikkoa maksimikirkkautta verrattuna moderneihin LCD-paneeleihin, joka on tärkeää HDR-toistossa. Vaikkakin OLED:n täydellinen kontrasti kompensoi tätä jonkun verran.\nMicro LED lupaa siis erinomaisen HDR-suorituskyvyn täydellisen mustan, loputtoman kontrastin ja hulppean maksimikirkkauden ansiosta! Kaikke mitä kotiteatteriharrastaja siis haluaa!\nSamsungin Micro LED on siis korjaamassa kotiteatteriharrastajan isointa valintakysymystä viimeisen kymmenisen vuoden ajalta televisiota hankkiessa.\nSitä, että valitseeko paremman kuvan OLED:n täydellisen mustan ansiosta vai huolettoman LCD:n, jotka on nykyään kaikki LED valaistuja joko reunoilta (Edge lit) tai suoraan täydellisesti taustavalaistu (FALD tai Full Array Local Dimming). OLED:ssa on riski kuvan kiinnipalamiseen ja LCD:ssä kehno kontrasti ja kuva varsinkin pimeässä kuin OLED:ssa, varsinkin sen jälkeen jos on OLED:n kerran kokenut tai plasman.\nMicro LED antaa loputtoman kontrastin oikean mustan ansiosta ja huolettoman käytön. Eli ei kiinni palamista sekä, jopa LCD:tä paremman maksimikirkkauden. Eli loistavan HDR-toiston.\nMicro LED on siis täydellinen vastaus kaikkiin kotiteatteriharrastajan ja pelaajien ongelmiin televisiota valitessa, mutta mistä kiikastaa?\nNo, ensinnäkin siitä, että on ollut tähän asti mahdotonta valmistaa tarpeeksi pieneiä LED-moduuleita tarpeeksi pieniin televisioihin kotikäyttöön suurilla resoluutioilla kuten 4K, jo ovilla kolkuttelevasta 8K:sta puhumattakaan!\nNyt tämän vuoden CES 2019 -messuilla Samsungilla oli kuitenkin 75 tuumainen mallikappalle näytillä, eli noin puolta pienempi, kuin viime vuoden “The Wall”, joka oli 146 tuumainen. Ei huolta, Samsungilla oli myös näytillä yli 200 tuumainen Micro LED -televisio.\nSamsungilla oli CES 2019 -messuilla näytillä myös uusi “The Wall” Micro LED -malli. Tällä kertaa 219 tuumainen.\nSitten se toinen on luonnollisesti se kustannuskysymys. Tarpeeksi pienten LED-moduulien valmistus on vielä toistaiseksi erittäin kallista, joten vaikka tuo 75 tuumainen malli kauppoihin ilmestyisikin nyt, niin kummallakaan meistä tuskin siihen olisi varaa. Tulevaisuus kuitenkin näyttää valoisalta sillä teknologialla on vanhetessaan tapana muuttua halvemmaksi.\nMicro LED on siis modulaarinen tekniikka, eli käyttäjä voi periaatteessa vaikka vuorata koko olohuoneen seinänsä Micro LED:llä. Eli jokaiselle juuri sen kokoinen televisio kuin haluaa, kunhan se minimikoko täyttyy ja moduulien mitat menee yksiin halutun ruutukoon kanssa.\nTämä modulaarisuus mahdollistaa myös muut kuvasuhteet. Esim. jos haluat ruudun vain cinemascope-elokuvia varten, voit kasata itsellesi 21:9 kuvasuhteella olevan seinän tai paneelin. Tai vaikkapa mennä oldschool ja tehdä 4:3 ruudun. Tai mennä täysin balls to the wall (no pun intended) ja koota täysin normaalista televisioruudusta poikkeavan kokoonpanon. Mikä sitten sellaisen käyttökohde on kotioloissa on ainakin minulla vähän hämärän peitossa. Joka tapauksessa Micro LED on vahva ehdokas tulevaisuuden televisiotekniikaksi.